Američki general: Srbi više nisu proruski - Politički.rs\nPodgorica — Frederik Ben Hodžis, bivši glavnokomandujući američkih kopnenih snaga u Evropi, kaže i da od nove crnogorske vlasti očekuje da ispuni svoje obaveze prema NATO.\nBivši američki general je uveren da će nova vlast, kada su u pitanju obaveze prema NATO-u, zauzeti “staložen, praktičan stav i ispuniti svoje obaveze kao članica Alijanse”.\n“Ljudi nešto praktičnije vide i rade kad su zapravo na vlasti i osećaju punu odgovornost”, rekao je Hodžis za “Pobjedu”, komentarišući pristup nove parlamentarne većine NATO integracijama.\nHodžis, kada su u pitanju prosrpske partije, koje ne podržavaju članstvo Crne Gore u NATO, kaže da Srbe u bilo kom delu Balkana više ne vidi kao nužno proruske\n“Većina njih shvata da njihova ‘odanost’ Kremlju tokom proteklih decenija uopšte nije poboljšala njihov kvalitet života ili prilike. Zbog toga i Vučić zauzima dugoročan pristup zapadnim integracijama. Na ovaj način svi ljudi na Balkanu mogu poboljšati svoj kvalitet života i pokazati kako mladi mogu dostići svoj potencijal”, ističe Hodžis.\nTags: CRNA GORA FREDERIK BEN HODŽIS RUSIJA SAD\nPrevious Kolindin muž, Milanović i Mesić ORGIJALI S PROSTITUTKAMA IZ SRBIJE?\nNext Ko se ne odrekne srpskog državljanstva ne može biti poslanik u Crnoj Gori


Poruka Save Janjića Prištini: Pored SPC, ne priznaju vas ni Vatikan, EU, NATO… - Vijesti Srpske – Najnovije vijesti iz Republike Srpske\nNaslovna Društvo Poruka Save Janjića Prištini: Pored SPC, ne priznaju vas ni Vatikan, EU,...\nPoruka Save Janjića Prištini: Pored SPC, ne priznaju vas ni Vatikan, EU, NATO…\n„Kosovski lideri kažu da SPC ne priznaje kosovsku državu. Mi nismo država ili politički entitet koji to može da učini. Kao SPC, ovdje poštujemo zakone i sudove, a obaveze Kosova prema nama potiču iz njegovih Ustava i zakona“, napisao je Janjić na Tviteru.\nOn je istakao da mnoge države ne priznaju Kosovo, ocjenjujući da je to za Kosovo mnogo veći problem od Srpske pravoslavne crkve.\nPodsjetimo, Vjosa Osmani i Aljbin Kurti uputili su pismo organizaciji „Evropa Nostra“, tvrdeći da srpski manastir Visoki Dečani ne ispunjava kriterijume za listu „Sedam najugroženijih lokacija evropskog kulturnog nasleđa“, iznoseći stav da je obaveza Srpske pravoslavne crkve da prizna nezavisnost tzv. Kosova i da je srpska crkva po Ahtisarijevom planu „dobila prava, a da odbacuje odgovornost“.


Dačić: Nikolićev poziv potpuno nepotreban - ebart\nDačić: Nikolićev poziv potpuno nepotreban\n22. Decembar 2015. godine\nPoziv koji je predsednik Srbije Tomislav Nikolić uputio da se o sadržini poglavlja 35 o Kosovu pita šta misli Srpska pravoslavna crkva potpuno je nepotreban.\nTo je rekao ministar spoljnih poslova Ivice Dačića.\nKomentarišući stavove predsednika Srbije o otvaranju prvih pregovaračkih poglavlja sa EU, Dačić je rekao da te pregovore vodi premijer Aleksandar Vučić i da je on više puta razgovarao sa predstavnicima SPC i svim društvenim faktorima.\n"Premijer Srbije je više puta razgovarao sa predstavnicima Srpske pravoslavne crkve, ali i sa svim drugim društvenim faktorima, tako da mislim da je poziv da se SPC pita o državničkim poslovima nepotreban", rekao je Dačić za "Danas", objavljeno je na sajtu tog lista.\nU intervjuu za list "Politika" u nedelju Nikolić je rekao da se sa velikim iskušenjima odmah treba suočiti i da posle otvaranja poglavlja o Kosovu očekuje da se o tome oglase i Srpska pravoslavna crkva i Srpska akademija nauka i umetnosti.


SDUBiH izražava protest i zabrinutost povodom najava poskupljenja električne energije - Klix.ba\nBiH SDUBiH izražava protest i zabrinutost povodom najava poskupljenja električne energije\nSDUBiH izražava protest i zabrinutost povodom najava poskupljenja električne energije\n10.12.2007. u 15:28\nNa osnovu novih najava poskupljenja električne energije SDUBiH izražava oštar protest i duboku zabrinutost povodom ovih najava.\n- Poslanici i delegati SDUBiH na prvoj sjednici Parlamenta Doma naroda Federacije BiH postavit će pitanje i zatražiti odgovor o sudbini prijedloga Zakona o izmjenama i dopunama Zakona o električnoj energiji koji je delegat SDUBiH Nermin Pećanac predložio u Domu naroda 10. maja 2006., navodi se u saopćenju koje je potpisao predsjednik SDU-a BiH Nermin Pećanac.\nOvim prijedlogom Zakona o izmjenama i dopunama Zakona između ostalog tražila se saglasnost Vlade FBiH za utvrđivanje tarifnih stavova za korisnike distributivnih sistema i tarifnih stavova za nekvalificirane kupce. Također, tražilo se da funkcija članova Regulatorne komisije prestaje ako se njihov izvještaj o radu ne usvoji na jednom od domova Parlamenta Federacije BiH.\nU saopćenju se navodi da ništa manje nije važan ni zahtjev u ovom zakonu koji traži da se odluke Regulatorne komisije neće primjenjivati do rješenja žalbenog postpuka. Razlog podnošenja ovog zakona i ponovnog usvajanja ovoga zakona o izmjenama i dopunama je, pored zaštite životnog standarda građana, i dopis ombudsmena za ljudska prava BiH od 11. aprila 2006. godine u kojem se insistira na zaštiti interesa građana u dijelu gdje građanima mora biti električna energija dostupna pod prihvatljivim uvjetima.\nTakođer, navedeno je da agencije jesu u svom radu nezavisne, ali treba da odgovraju Parlamentu FBiH i nisu nezavisne od građana, jer su generacije građana u BiH stvarali energetske potencijale i u ovoj oblasti i one pripadaju njima. Smatramo da će najavljeno poskupljenje i druga poskupljenja imati negativne posljedice za socijalno-ekonomski status građana i zato naš zahtjev za preispitivanje najave za poskupljenje cijena smatramo opravdanim, navodi se u saopćenju SDU-a BiH.


OSM Televizija - Radmanović: Nesposobna vlast na nivou BiH ne treba da komanduje\nĐokić: U ministarstvu neće biti povećanja broja zaposlenih\nAćimović: Zvizdiću nije mjesto na sastanku u Briselu nego Dodik\nVučić-Tusk: Preduslov za razgovore je da Priština povuče nelegalne poteze\nEvropska komisija spremna za odlazak Britanije bez sporazuma\nU Zagrebu identifikovani posmrtni ostaci devetoro Srba\nRadmanović: Nesposobna vlast na nivou BiH ne treba da komanduje\nPotpredsjednik SNSD-a Nebojša Radmanović rekao je da je situacija na političkoj sceni sve složenija jer nesposobna vlast na nivou BiH umišlja da treba da komanduje entitetima, kantonima i građanima, iako ustavna i bilo koja suština te vlasti nije takva.\nRadmanović, koji je i delegat U Domu naroda Parlamentarne skupštine BiH, objasnio je da taj problem neće biti riješen ni u narednih godinu i po, ili do izbora.\nOn je za "Glas Srpske" naveo da vlast na nivou BiH ne odgovara nikome i sve vrijeme smišlja šta će biti nakon izbora, a ne kako će uraditi nešto za građane koji su ih birali.\nRadmanović je ocijenio da predsjedavajući Savjeta ministara BiH Denis Zvizdić stalno priča o krupnim koracima ka EU, a "nismo u stanju da ispunimo ni Upitnik Evropske komisije, što je u njegovoj nadležnosti".\n"To je potvrda nesposobne vlasti na nivou BiH. Savjet ministara ne vrši koordinišuću ulogu već želi da komanduje cijeloj BiH, a kada vidi da to ne može, ponaša se kao dijete koje trči prema Briselu sa pričom krivi su oni drugi", rekao je Radmanović.\nOn je istakao da se vlasti na nivou BiH ponašaju vanvremenski, vaninstitucionalno i nekordinisano, "zbog čega imamo situaciju da se BiH nalazi tu gdje se nalazi – nigdje".\nGovoreći o izostanku podrške Predstavničkog doma BiH Savjetu ministara, Radmanović je rekao da taj savjet ne radi svoj posao, osim, možda, pojedinih ministara.\n"Moguće je da se na jesen Savjet ministara povuče, ali smatram da ćemo ga sa ovakvom većinom, koje ima i nema, morati trpjeti do kraja naredne godine", rekao je Radmanović.\nKada je riječ o nepotpisivanju ugovora o pristupu Transportnoj zajednici jugoistočne Evrope, Radmanović je istakao da za to nije kriva Republika Srpska, već vlast na nivou BiH, koja je dužna da koordiniše prema usvojenom mehanizmu koordinacije, to ne radi.\n"Tu je isključiva odgovornost Savjeta ministara, što na vrijeme nije obavio koordinaciju. Srpska nije protiv i to su rekle njene nadležne institucije", rekao je Radmanović.\nKao učesnik nedavnog sastanka rukovodstava SNSD-a i HDZ-a BiH, koji je negativno primljen u Sarajevu, Radmanović je rekao da jednom broju međunarodnih faktora nije u interesu dogovor velikih partija, već rascjepkana politička scena na kojom oni komanduju kao što to rade visoki predstavnik i njegovi zamjenici.\nOn je s tim u vezi rekao da ne stoje optužbe da su SNSD-HDZ postigli dogovor protiv treće strane, već se radi o potppuno normalnom razgovoru dvije stranke koje svaka iz svog ugla utiču na stanje u BiH i hoće dogovor o nekim zajedničkim stvarima.\n"To je dobar put kojem treba da se pridruže i druge partije zavisno od svojih interesa", rekao je Radmanović.\nOn je naveo da jedan broj srpskih poslanika i ministara u vlasti na nivou BiH treba podsjetiti da je Srpska njihova, iako nekim stavovima pokazuju da nije.\n"Partije iz Srpske moraju doći do osnovnog konsenzusa o tome kako da djeluju u Sarajevu", rekao je Radmanović.\nOn je dodao da su spekulativne informacije o tome da će biti kandidat za predsjednika Srpske, te da u SNSD-u nije bilo stavova o tome.\nRadmanović je rekao da je SNSD najjača politička stranka u BiH i izrazio nadu da će tako ostati, jer je to garancija stabilnosti i opstanka Srpske.\nRadmanović: NATO-u odgovara ovakva situacija u BiH\nSavjet ministara BiH danas o Pelješkom mostu\nSavjet ministara BiH o projektu "Bolnice u Republici Srpskoj"\nSavjet ministara BiH: Za nova zapošljavanja u BiH 50 miliona evra\nRadmanović: Izetbegović izaziva novu krizu\nJoš iz iste kategorije: « Vlada Republike Srpske dala saglasnost za nabavku medicinske i vatrogasne opreme Isplata klirinškog duga BiH do 5. septembra »\nĐokić: U ministarstvu neće biti povećanja bro…\nAćimović: Zvizdiću nije mjesto na sastanku u …\nVučić-Tusk: Preduslov za razgovore je da Priš…\nEvropska komisija spremna za odlazak Britanij…\nU Zagrebu identifikovani posmrtni ostaci deve…


Sekretar odeljenja za odnose s javnošću u Pentagonu Džef Morel objasnio je da je Ministarstvo odbrane novu meru u kontroli informacija pripremalo mnogo vremena pre prošnonedeljne smene komandanta snaga NATO-a Stenlija Mekristala u Avganistanu. Taj general prethodno je u jednom intervjuu kritikovao napore i strategiju američkog predsednika Baraka Obame u ratu u Avganistanu. Morel je pojasnio da juče objavljena Gejtsova naredba nema za cilj da ograniči vojnim zvaničnicima obraćanje medijima niti informisanje, ali da je, kako je rekao, američkom ministru odbrane dozlogrdilo otkrivanja poverljivih podataka. Gejts je u obrazloženju uvođenja nove mere naznačio da želi da vojska bude dostupna medijima koliko god je to moguće, ali da postoji zabrinutost da je u odnosima s medijima "ona postala previse opuštena". Ministar je upozorio da je otkrivanje poverljivih informacija "protivzakonito, da se ne može tolerisati i da će se kažnjavati pokretanjem tužbe protiv umešanih u takve aktivnosti".\nOriginal postavio mmaher to je normalna stvar...mene to ne chudi...nije on tamo za svoj grosh,vec predstavlja jednu organizaciju,i naravno da treba da se konsultuje,pre nego shto bilo shta kazhe...\nOriginal postavio Сталкер Ради се о томе да се у јавност не сме износити ништа што би окупаторско-агресорску политику престављало у лошем светлу.Амерички народ има право да зна за шта њихова деца гину широм света и шта се догађа на фронтовима а то је оно што смета њиховој влади.


Višestruki prvak Evrope ne ide u doigravanje: Baskijci ostavili “Ponos Izraela” bez play-offa – Sport Centar Višestruki prvak Evrope ne ide u doigravanje: Baskijci ostavili “Ponos Izraela” bez play-offa – Sport Centar\nOdigrane su četiri utakmice 29. kola košarkaške Eurolige, a ponovo u doigravanju nećemo gledati Maccabi Tel Aviv koji je poražen na gostovanju kod Baskonije (83:72).\nMaccabi je otišao u Vitoriju sa nadom da će se pobjedom nad direktnim konkurentom uhvatiti slamku spasa i domoći se play-offa, međutim u tome nisu uspjeli.\nIzraelci su imali prednost u prvoj četvrtini, da bi u finišu iste Baskonija došla do preokreta, te do kraja susreta nisu ispuštali prednost.\nVoigtmann je bio najefikasniji u pobjedničkom timu sa 17 poena, Garino je ubacio 11, Beaubois 10. Na drugoj strani Jackson je predvodio Maccabi sa 14 poena, Parakhouski je postigao 12, a Tyus 11, te Cole 10.\nRanije je Milano ostvario trijumf protiv Bamberga boljom igrom u završnici (83:78). Najefikasniji je bio Micov sa 14 poena. M'Baje je ubacio 13, Gudaitis i CinCarini po 12. Kod Bamberga Hackett je postigao 17, Radošević 13, a Rubit 12.\nBarcelona je slavila na gostovanju kod Anadolu Efesa sa 83:107, dok je Fenerbahce pobijedio Khimki u Rusiji sa 64:73.


Budući studenti u centru pažnje na 16. EDUfair™ – sajmu obrazovanja - Univerzitet Metropolitan\nBudući studenti u centru pažnje na 16. EDUfair™ – sajmu obrazovanja\nZavršen je ovogodišnji najveći sajam obrazovanja, 16. EDUfair™ koji se održao na novoj lokaciji u Belexpocentru (u sklopu hotela Holiday Inn Beograd). Univerzitet Metropolitan je i ove godine, tokom dvodnevnog sajma pored mnogobrojnih izlagača predstavio svoje akreditovane studijske programe, četvorogodišnje i druge stipendije, kao i pogodnosti za buduće studente.\nSvi posetioci štanda Univerziteta Metropolitan su imali priliku da se informišu o ranim upisnim rokovima, tradicionalnim i online studijskim programima, Osnovnim akademskim studijama na: Fakultetu informacionih tehnologija, Fakultetu za menadžment i Fakultetu digitalnih umetnosti. Takođe su mogli da dobiju i sve odgovore vezane za Master i Doktorske akademske studije.\nKao i svake godine, na štandu Univerziteta Metropolitan su bili prisutni dekani i profesori koji su budućim studentima i njihovim roditeljima mogli da daju informacije o načinu rada samog Univerziteta, kao i zašto su naši studenti prvi izbor od strane vodećih kompanija.\nponedeljak, mart 11, 2019|Novosti|


Gojković posetila Bečej i Novi Bečej\nPotpredsednica Vlade i ministar kulture i informisanja Maja Gojković obišla je danas opštine Novi Bečej i Bečej i istakla da obe opštine imaju veliki kulturno-turistički potencijal za razvoj, posebno imajući u vidu njihovo bogato istorijsko i kulturno nasleđe.\nGojković je naglasila da je cilj njenih poseta lokalnim samoupravama sprovođenje plana Ministarstva kulture i informisanja da se ozbiljno i suštinski posveti decentralizaciji kulture kao nužnosti razvoja naše zemlje.\nMinistarka kulture i informisanja je rekla da su najveći gradovi kao što su Beograd i Novi Sad uvek imali primat kada je reč o kulturnim ustanovama. „Mislim da je došlo vreme da se ozbiljno i suštinski posvetimo decentralizaciji kulture time što je ministar kulture i informisanja dužan da poseti svaku opštinu i grad u našoj državi, da sagleda potencijale lokalnih samouprava, ali i problemima sa kojima se suočavaju ustanove kulture, kako u doba pandemije tako i sa nedostatkom kapaciteta da razvijaju kulturu na pravi način u skladu sa potrebama lokalne sredine“, istakla je Gojković.\nUkazujući da je pokrenut novi projekat, Gojković je rekla da je Vlada Srbije juče formirala Međuresornu radnu grupu koja će se baviti pitanjem dvoraca, vila i letnjikovaca, koji su u velikoj meri devastirani, a taj kulturni i turistički potencijal koji imaju neiskorišćen, a veliki deo njih pripada Republici Srbiji.\nGojković je dodala da treba da se ustanovi njihova svrha, da se predloži namena i za šta će se koristiti, ali i da se vidi u kakvom se stanju zaista nalaze, te napomenula da se pet takvih objekata nalaze na teritoriji opštine Bečej.\nMinistarka kulture i informisanja se u Bečeju sastala sa predsednikom opštine Draganom Tošićem i posetila Gradsko pozorište i dvorac Fantast za koji je rekla da je odličan istorijski kompleks i spomenik kulture i izrazila nadu da će spor oko povraćaja imovine, koji je u toku, biti brzo rešen kako bi se njegova namena definisala.\nKada je reč o Gradskom pozorištu, Gojković je rekla da će Ministarstvo kulture i informisanja sledeće godine nastojati da opredeli sredstva za popravku krova ove institucije čime će se postepeno krenuti u njegovo renoviranje.\n„Kada imate kulturu, to daje nadu mlađim ljudima da ne treba da se sele u Novi Sad i Beograd da bi nešto bolje živeli, nego da uz pažnju države mogu da ostanu u svom mestu“, rekla je Gojković.\nGojković je u Novom Bečeju imala sastanak sa predsednikom te opštine Sašom Maksimovićem i obišla Žitni magacin iz 18. veka, koji je jedna od najstarijih sačuvanih građevina u opštini i konstatovala da je bi uz ulaganja od stane države i AP Vojvodine, mogao da se pretvori u multifunkcionalni objekat namenjen kulturi.\nMinistarka kulture i informisanja obišla je i Zavičajni muzej „Glavaševa kuća“, vredan primer građanske kuće podignute početkom 19. veka. „Ovo istorijsko zdanje na lep način prenosi istoriju ovih krajeva i naroda koji je živeo na ovim prostorima mlađim generacijama“, izjavila je Gojković.\nOpština Novi Bečej je bila veoma aktivna poslednjih četiri godina koja je aplicirala, ne samo na konkurs „Gradovi u fokusu“ koji je ključan za realizaciju projekata za izgradnju infrastrukture, nego i na mnogim drugim.\nGojković uputila čestitku povodom Vaskrsa\nGojković: Efikasniji i aktivniji Savet za kulturu\nNovčana pomoć licima koja samostalno obavljaju drugu delatnost u kulturi\nMaja Gojković na svečanosti obeležavanja Dana Biblioteka Matice srpske\nGojković otvorila Konferenciju „Kulturna diplomatija – Kraljevske porodice i palate“\nTelegram saučešća povodom smrti slikara i vajara Miloša Šobajića\nGojković otvorila izložbu „Identitet(i). Predstave žena u srpskom slikarstvu (1918–1941)“\nKonstitutivna sednica Radne grupe za analizu stanja dvoraca\nKonstituvni sastanak Radne grupe za program „Prestonica kulture Srbije“


Adresar online prodavnica - Igračke - Magaza Magična Oaza\nMagaza Magična Oaza\nMagična oaza d.o.o je mlada kompanija na tržištu Srbije u oblasti maloprodaje igračaka, ali sa iskustvom izbora i ponude najboljih i najkvalitetnih igračaka proisteklim iz dugogodišnjeg postojanja naše veleprodaje Magaza d.o.o.\nMagaza d.o.o. je osnovana 1992. godine. Od male veleprodaje u početku, izrasla je u modernu kompaniju koja ima u vlasništvu sopstveni Cash&Carry prostor i magacin, kao i svoj logistički centar sa velikim brojem dostavnih vozila. Kroz interaktivno i dinamično poslovanje uspešno sarađuje sa svim lancima hipermarketa kao što su: Delhaize, Mercator, Metro, Univer...lancima benzinskih pumpi: Mol-Serbia, NIS, Lukoil...državnim i privatnim predškolskim ustanovama širom Srbije i mnogim drugim saradnicima.\nMagaza-Magična oaza se uvek trudi da u konsultaciji sa eminentnim pedagozima, psiholozima i dečijim vaspitačima napravi asortiman igračaka koji će zadovoljiti sve aspekte didaktičnosti, edukativnosti i motorike. Iz te saradnje su proistekle i naše društvene igre Darovi Sunca i Čuvari Mudrosti, kao i uvoz Clemmy brenda za koje smo dobili nagrade 'Dobra igračka'.\nDečiji svet maloprodaje igračaka Magična Oaza kontinuirano raste i razvija se, blagovremeno odgovarajući na želje i potrebe tržišta. Veoma brzo stičemo poverenje roditelja i dece, jer predstavljamo sinonim za najbolji kvalitet, odličnu edukaciju, sjajnu zabavu i nezaboravnu igru sa izuzetnim brendovima poput Clementoni, LEGO, Clemmy, Wader, BanBao, Carrarama, Barbie i igračkama najpopularnijih crtanih likova Thomasa, Noddy-a, Disney princeza, Carsa, Sunđer Boba, Pepe, Mickey Mousa i drugara, Chuggingtona i mnogim drugim.


Skele „Krause“ za veću bezbednost građevinaca › Made-in-Germany.rs\nS obzirom da su početkom ove godine na snagu stupile nove izmene evropskih standarda za merdevine, iz nemačke kompanije „Krause“ poručuju da se novi propisi u oblasti opreme za rad moraju primenjivati u praksi, kako bi se rad učinio još bezbednijim.\nKompanija Krause se već 118 godina bavi proizvodnjom i distribucijom aluminijumskih merdevina i sistema pokretnih skela, a na tržištu Srbije i regiona je prisutna preko ovlašćenog distributera „NPR Pantić“ iz Novog Sada. Njihove proizvode odlikuje stabilnost, sigurnost, prilagodljivost i brzina transporta, što ih čini idealnim za sve vrste građevinskih i visinskih radova, kao i za održavanje stambenih i sportskih objekata, prenosi „eKapija“.\n– Kompanija Krause je već dugi niz godina prisutna na tržištu Srbije i regiona. U skladu sa zakonom o zaštiti na radu i svim drugim propisima i standardima, nastojimo da, pored proizvoda, promovišemo i dodatne usluge. Našim kupcima obezbeđujemo i obuku za montažu i korišćenje proizvoda, postprodajnu uslugu (after sales service) i konstantnu tehničku podršku pre nabavke samih proizvoda – objašnjava Petar Mihli, regionalni menadžer za jugoistočnu Evropu kompanije „Krause Werk GmbH &Co.KG“.\nOn je podsetio da je kompanija u proteklom periodu bila prisutna kao izlagač na svim regionalnim građevinskim sajmovima. S obzirom da se broj posetilaca ovih manifestacija u međuvremenu znatno smanjio, Krause se fokusirao na direktnu promociju, pa za sledeću godinu planira da se u okviru „kućnog sajma“ kod svog ovlašćenog distributera, predstavi sa paletom aluminijumskih pokretnih skela i merdevina za građevinske radove.\n– Zahvaljujući ovlašćenom distributeru uspešno plasiramo svoje proizvode u sektoru građevinarstva, tako da je naš brend već dobro poznat svim profesionalcima u ovoj oblasti. Posvećujemo izuzetno veliku pažnju inovacijama koje unapređuju funkcionalnost proizvoda, što dokazuju i brojne međunarodne nagrade, zaštićeni patenti i zaštitni znak – napominje Mihli.\nSedište kompanije Krause je u Nemačkoj, dok se fabrike nalaze i u Mađarskoj, Rusiji i Poljskoj. Kvalitetom svojih proizvoda kompanija kontinuirano podiže standarde u pogledu funkcionalnosti i sigurnosti, a posebna pažnja se pridaje inovacijama orijentisanim ka praktičnosti. Svi proizvodi prolaze najstrože kontrole kvaliteta i bezbednosti koje se vrše u laboratorijama preduzeća, tako da svaki proizvod poseduje i odgovarajući atest i uputstvo za upotrebu, navode u kompaniji.


Zvaničnici Vlade Kosova odgovorni za evropske integracije sigurni su da će tokom ove godine Kosovari moći slobodno da se kreću u zemlje Šengena. Poznavaoci evropskih prilika, međutim, navode da ovo obećanje traje od 2010, ali da niko nije mogao tačno da kaže kada će građani Kosova uživati tako nešto.\nMinistar evropskih inegracija Bekim Čolaku tvrdi da i dalje stoji iza svojih prošlogodišnjih izjava da će građani Kosova ove godine moći slobodno da putuju po Evropi, iako je tačan datum još uvek nepoznat.\n"To ne zavisi od Vlade Republike Kosova. Bio bih najsretniji čovek kada bi mogao građanima dati tačan datum, ali nisam u takvoj poziciji. Sve je na Evropskoj komisiji i državama članicama koje trebaju da usvoje jednu takvu preporuku kada im komisija bude prosledila. Dakle, radi se o proceduri koja je van naših kompetencija“, kazao je on.\nS druge strane, Šenol Muharemi, dobar poznavaoc evropskih integracija, tvrdi da kosovski zvaničnici nisu dovoljno radili na ispunjavanju kriterijuma Evropske komisije, a naročito nisu bili iskreni sa rokovima. Rad Ministarstva evropskih integracija bio je ozbiljan, ali ne i ostalih resora, dodaje.\n"Ostali akteri u Vladi, ali i van nje, učinili su ovaj proces složeniji i teži. Bilo da se, na primer, radi o organizovanom kriminalu, o pravosuđu ili o instituciji Ombudsmena, odnosno o objektu koji je trebao da se obezbedi ovoj instituciji. Bio je to složen proces kako bi se on ispunio u roku, kao što su to učinile zemlje regiona, za manje od dve godine“, kaže Muharemi.\nU svakom slučaju, Čolaku tvrdi da je, na osnovu indikacija iz Evropske komisije, Kosovo ispunilo zadate uslove, uključujući i poslednjih osam koji su bili potrebni za dobijanje preporuke.\n"U slučaju Kosova, jedna stvar je sigurna, a to je da kada god budemo dobili tu preporuku, ona će biti bazirana na zasluzi“, navodi on.\nMuharemi smatra da do toga može doći u naredna dva-tri meseca.\n"Od trenutka kada se dobije pozitivna preporuka, potreban je još jedan rok koji predviđa usklađivanje pravilnika EU oko toga koje su te zemlje ’bele liste’ u koje možemo putovati. Taj proces može da traje od tri do šest meseci, tako da naši građani bi eventualno mogli da se nadaju slobodnom kretanju krajem godine“, kaže Muharemi.\nInače, ministar Čolaku se u sredu u Strazburu sastao sa komesarom za proširenje Johanes Hanom, koji je, po rečima Čolakua, zadovoljan postignutim napretkom po pitanju vizne liberalizacije za Kosovo.\nKosovo je jedina zemlja na Zapadnom Balkanu čiji građani i dalje čekaju na red za vize kako bi se mogli slobodno kretati u zemljama EU. Dobijanje vize nipošto nije ni lak, a ni jeftin proces.


Vlasnik Bus plusa i ubuduće naplaćuje karte, ali pod novim imenom | Nova Ekonomija\nPosao naplate karata u beogradskom javnom prevozu, vredan oko 75 miliona evra, dobila je firma Kentkart (Kentkart Southeast Europe), piše portal Pištaljka. Ta firma je i prethodnih deset godina naplaćivala karte u beogradskom javnom prevozu, ali pod drugim imenom, Apeks solušn (Apex solution).\nApeks solušn je vlasnik sistema za naplatu karata Bus plus i pratile su ga brojne kontroverze, a ugovor sa njegovim "naslednikom" će ovog puta biti potpisan na trinaest godina, a ne na deset kako je bilo prvi put.\nKako piše Pištaljka, na otvaranju tenderskih ponuda, bilo je potrebno "svega sedam minuta pa da postane jasno" kako će pobednik tendera biti samo jedan od dva ponuđača, koliko ih je i javilo na tender.\nUslov tendera bio je da je ponuđač radio poslove za sisteme sa više od hiljadu vozila u jednom gradu mogla je da zadovolji samo jedna firma i to je upravo ona koja poslednjih devet godina naplaćuje prevoz u Beogradu.\nDrugi ponuđač, firma Bus lodžik iz Požarevca, javila se na tender zajedno sa hrvatskom firmom Penta, iako nije ispunjavala dva bitna uslova: nije imala neophodnu bankarsku garanciju i nije imala posao za više od hiljadu vozila u jednom gradu.\nPožarevačka firma, kako objašnjava njen direktor Ivan Kočev, bavi se naplatom karata u javnom prevozu u Novom Sadu, Nišu, Subotici i još nekim gradovima u Srbiji i zbirno pokriva oko 3.500 vozila, ali ni jedan od tih gradova nema traženih hiljadu vozila na jednom mestu.\nKočev kaže da tako velike sisteme kao beogradski, koji ima oko 1.800 vozila, nema niko u regionu.\nNa pitanje zašto su se javili na konkurs kad ne ispunjavaju osnovne uslove, direktor Bus lodžika rekao je da je glavni razlog bio da se čuje za njih.\n"Tržište za ove poslove nije veliko. Osim nas i Apeksa, iz regiona se njima bavi i firma Četvrta pot iz Slovenije, a na tenderu sam očekivao i firme iz Nemačke i Nika elektronik iz Češke", kaže Kočev.\nKako prenosi Pištaljka, portal javnih nabavki zabeležio je jedno pitanje ponuđača o tome da li je moguće da komunikacija sa ponuđačem bude na engleskom jeziku, iako zakon o javnim nabavkama daje tu mogućnost.\nBeogradski Sekretarijat za javni prevoz odgovorio je da se ponuda dostavlja na srpskom jeziku.\nFirma Kentkart Southeast Europe, odnosno doskorašnji Apeks solution, ponudu je poslala sa dve povezane firme iz Istanbula: Kentkart ege elektronik (Kentkart Ege Elektronik), kao i Kent Kart Anadolu elektronik (Kent Kart Anadolu Elektronik Sanayi).\nTurska firma Kentkart je u vreme osnivanja Apeksa 2009. godine bila manjinski vlasnik Apeksa sa 10 odsto.\nVećinski vlasnik Apeksa bila je domaća firma Lanus čiji su vlasnici bili skriveni iza nekoliko povezanih firmi čiji je osnivač bio Nenad Kovač, poznatiji pod nadimkom Neša Roming.\nPištaljka je inače 2012. godine objavila dugo skrivani ugovor između Beograda i Apeksa kojim je zaključen ovaj posao decenije, a koji je nejasan u tolikoj meri da se nije znalo ni kolika je vrednost posla.\nNEJASNO DA LI GRAD BEOGRAD ŽELI DA PREUZME BUS PLUS\n"Tada smo otkrili da je u članu 26. tog ugovora bilo navedeno da Grad posle četiri godine eksploatacije može da otkupi sistem po 'povoljnijim ili cenama datim u prijavi'", navode u Pištaljci.\nMeđutim, napominju da u ugovoru nisu bile navedene te cene, kao i da se iz njega se nije dalo ni zaključiti šta će se desiti sa sistemom za naplatu karata posle isteka ugovora ako ga Grad u međuvremenu ne otkupi.\nDo kupovine tog sistema, zapravo, nikad nije došlo, a sada se ispostavlja i da će stari vlasnik Bus plusa posao naplate karata obavljati i duže nego prvi put.\nNije bilo jasno ni kome onda pripadaju elektronski čitači, kao ni da li su ti oni bili predmet kupovine ili su samo iznajmljeni i koliko sve to košta.\nČESTE PROMENE VLASNIČKIH UDELA U APEKSU\nPo dobijanju posla, vlasništvo u Apeksu se menja pa 2013. godine, kako se navodi, Kentkart postaje većinski vlasnik sa 55 odsto, a Lanusu pripada 45 odsto.\nIstog dana, u julu 2013. godine, Lanus svoj udeo smanjuje na 21 odsto, a u vlasništvo ulazi Sava Terzić i postaje vlasnik 24 odsto.\nDan kasnije, Lanus izlazi iz vlasništva, a udeo od 21 odsto pripada firmi Proceskom, jedne od firmi iza kojih se svojevremeno "skrivao" već pomenuti Lanus.\nProceskom je u većinskom vlasništvu Vojislava Krstića (51 odsto), a suvlasnici su Sava Terzić (30 odsto) i Ivan Bukelić (19 odsto).\nVlasništvo nad Apeksom, koji se sada zove Kentkart, ostalo je nepromenjeno do danas, a direktor beogradskog Kentkarta od osnivanja je Veljko Vlahović.\nMutni poslovi oko Bus plusa bili su jedan od glavnih argumenata Srpska napredne stranke u predizbornim kampanjama protiv bivše vlasti.\nUprkos obećanjima predstavnika te partije da će po dolasku na vlast poništiti nezakonite ugovore, ne samo da nisu rešiti nejasnoće već su po dolasku na vlast prestali da pominju sporne ugovore.


Pripadnici Policijske uprave Vranje promovisali deo naoružanja i opreme - JUGPRESS\nPripadnici Policijske uprave u Vranju promovisali su svoj rad, policijsku opremu i sredstva koja se koriste u Ministarstvu unutrašnjih poslova. Događaj je organizovan, u nedelju, u centru grada, povodom Dana Ministarstva unutrašnjih poslova, slave Ministarstva i Dana policije.\n“Izložena su vozila koje koristimo u svakodnevnom redovnom radu, koriste ih policijski službenici opšte namene, saobraćajni i policijski službenici granične policije kao i pripadnici vatrogasno-spasilačkog bataljona”, kaže Branislava Filipović, oficir za prevenciju i rad policije u Policijskoj upravi Vranje.\nOna dodaje da su najmlađi pokazali najveće interesovanje za ono što je izloženo, njih interesuju palice, službene lisice, panciri.\n“Ovo je jedan vid približavanja policije građanima, jedan vid preventivnog rada, a i težnja Ministarstva unutrašnjih poslova u narednom periodu je da svoj rad usmeravamo ka preventivnim aktivnostima kao što je ova. Iskreno se nadam da ćemo u narednom periodu biti u mogućnosti da organizujemo i druge preventivne aktivnosti kako bismo svoj rad približili građanima”, rekla je Filipović.\nPodsetila je da je policija tu da brine o bezbednosti građana, o održavanju i očuvanju javnog reda i mira.\nSusret sa građanima organizovan je od 15 do 18 časova.\nDan Ministarstva unutrašnjih poslova i Dan policije obeležava se u znak sećanja na 1862. godinu, kada je srpska Žandarmerija, na verski praznik Duhovi, odigrala presudnu ulogu u sukobima kod beogradske Čukur česme, kao i tokom turskog bombardovanja Beograda narednog dana.


uprava policije Архиве - Moj Bar\nCG: Tokom vikenda sankcionisano 1.170 vozača\nTokom vikenda čak 60 vozača isključeno je iz saobraćaja, lišeno slobode i privedeno nadležnim sudovima na dalji postupak i odlučivanje, saopšteno je iz Uprave policije. Radi se, kako su kazali, o počiniocima najtežih saobraćajnih prekršaja kao što su prekoračenje dozvoljene brzine, upravljanje vozilom pod dejstvom alkohola a među počiniocima su …\nUprava policije: Utvrđuje se uzrok smrti Rudolfa Elezovića\nPripadnici granične policije su sinoć u rijeci Bojani pronašli beživotno tijelo policijskog službenika Rudolfa Elezovića čiji je nestanak prijavljen 27. maja. 2021. godine, saopšteno je iz Uprave policije. “O događaju je obavješten državni tužilac u Višem državnom tužilaštvu u Podgorici koji je naložio da se tijelo uputi na obdukciju kako …\nNa putu Bar-Podgorica vozio 143 km/h\nIz Uprave policije saopšteno je da če prekršajno odgovarati mladić koji je na putnom pravcu Bar – Podgorica vozio brzinom 143 km/h. “Prekršajno će odgovarati vozač zbog grubog kršenja saobraćajnih propisa. Na putnom pravcu Bar-Podgorica zatečen je da upravlja vozilom brzinom od 143 km/h. Ovaj vozač pripada kategoriji mladih vozača za koju …\nTokom vikenda kažnjeno preko hiljadu vozača\nTokom vikenda na teritoriji naše države se dogodilo 38 saobraćajnih nezgoda, u kojima je devet osoba zadobilo teške tjelesne povrede a 27 je zadobilo lake tjelesne povrede. “Povećanim prisustvom saobraćajne policije na putnim pravcima, kao i pojačanim kontrolama učesnika u saobraćaju zbog počinjenih prekršaja sankcionisano je 1.068 vozača. Radi se …\nCG: Za 24 sata 20 saobraćajnih nezgoda\nU Crnoj Gori u posljednja 24 sata dogodilo se 20 saobraćajnih nezgoda, u kojima je šest osoba teže povrijeđeno, a deset lakše. Iz Operativno-komunikacionog centra Uprave policije kazali su da se u Podgorici dogodilo 12 nezgoda, po dvije u Budvi, Kotoru i Nikšiću, i po jedna u Baru i Herceg …\nBaranin pijan izazvao udes\nSud za prekršaje u Budvi kaznio je Baranina Č. B. (1977) kaznom zatvora u trajanju od 31 dan i novčanom kaznom od 400 eura zato što je izazvao saobraćajnu nezgodu upravljajući automobilom sa 2,82 promila alkohola u krvi. Okrivljeni je, kako je saopštio sudija Marko Đukanović koji je izrekao kaznu, …\nUprava policije: Bezuspješan pokušaj diskreditacije Tabaša\nUprava policije saopštila je da je fotografija na kojoj se nalaze novi načelnik Centra bezbjednosti Bar Veselin Tabaš i narkobos Naser Keljmendi, a koju je poslanik SDP-a Raško Konjević pokazao na današnjoj sjednici Odbora za bezbjednost i odbranu, tokom 2010/2011. godine u prostorijama Odjeljenja bezbjednosti Ulcinj, koje se koriste za …\nU akciji “Alkohol” sankcionisana 122 vozača\nU okviru pojačane kontrole saobraćaja, službenici policije su toku vikenda realizovali operativnu akciju “Alkohol”. Tom prilikom, iskontrolisano je 1745 vozača na prisustvo alkohola u organizmu, saopšteno je iz Uprave policije. Zbog vožnje pod dejstvom alkohola, registrovano je i sankcionisano 122 vozača, od čega je zbog vožnje u alkoholisanom stanju uhapšeno …\nBaranin uhapšen zbog sumnje da je opljačkao radnju\n35-godišnji M.Š. uhapšen je zbog sumnje da je uz prijetnju pištoljem opljačkao prodavnicu u Sutomoru. Sinoć oko 19,25 časova dežurna služba Centra bezbjednosti Bar je obavještena od strane poslovođe jedne trgovačke radnje u Sutomoru da je u njihovom maloprodajnom objektu nepoznato muško lice uz pretnju pištoljem od zaposlene otuđilo novac iz …\nUprava policije: Za dan isključili 131 vozilo iz saobraćaja\nU okviru planiranih mjera i aktivnosti, u cilju unapređenja stanja u oblasti bezbjednosti drumskog saobraćaja, službenici saobraćajne policije su 21. aprila u svim gradovima u Crnoj Gori realizovali operativnu akciju “Stop neregistrovanim vozilima”. Iz Uprave policije su saopštili kako je cilj akcije bio pojačana kontrola svih kategorija vozača i vozila, …


Na fotografiji koju su objavili Beli šlemovi, sirijska civilna zaštita, i čiju je autentičnost potvrđena na osnovu sadržaja i drugih izveštaja AP-a, pokazuje dim koji se uzdiže nakon vazdušnih napada sirijske vlade na grad Dumu, u oblasti Istočna Guta.\nSirijski opozicioni aktivisti i spasioci saopštili su u nedelju da je napad otrovnim glasom na pobunjenički grad u blizini prestonice ubio najmanje 40 ljudi, dok sirijska vlada odbacuje optužbe.\nNavodni napad na grad Dumu dogodio se kasno u subotu, u sklopu obnovljene ofanzive snaga sirijske vlade nakon što je primirje propalo.\nIzveštaje nije bilo moguće nezavisno potvrditi.\nSjedinjene Države pozvale su Rusiju da odmah okonča svoju podršku sirijskoj vladi i da "radi sa međunarodnom zajednicom kako bi se sprečili budući, varvarski napadi hemijskim oružjem".\nPortparolka američkog Stejt dipartmenta, Heder Nauert, rekla je u izjavi da Sjedinjene Države pomno prate izveštaje od 7. aprila o drugom navodnom napadu hemijskim oružjem, koji je ovog puta za cilj imao bolnicu u Dumi, u Siriji.\nU izjavi se kaže "Rusija, sa svojom nesmanjenom podrškom režimu, u krajnjoj liniji snosi odgovornost za ove brutalne napade, koji ciljaju nebrojene civile, i za gušenje najranjivijih sirijskih zajednica hemijskim oružjem".\nProrežimske sirijske snage napreduju prema gradu Duma, opozicionom uporištu u Istočnoj Guti, 7. aprila 2018.\nRusija odbacuje izveštaje o smrtonosnom napadu hemijskim oružjem na sirijski grad Duma, prenela je novinska agencija Interfaks u nedelju, citirajući Ministarstvo odbrane.\n"Odlučno opovrgavamo te informacije", citirane su reči general-majora Jurija Jevtušenka, čelnika Ruskog centra za mir i pomirenje u Siriji.\n"Ovim putem objavljujemo da smo spremni da pošaljemo ruske specijaliste za radiološku, hemijsku i biološku odbranu, čim Duma bude oslobođena od militanata. To će potvrditi izmišljenu prirodu ovih izjava", citirane su reči Jevtušenka.\nOrganizacija za civilnu zaštitu, povezana sa opozicijom, poznata kao Beli šlemovi, izvestila je o napadu, tvrdeći da su čitave porodice pronađene ugušene u svojim kućama i skloništima. Izveštavaju da je broj mrtvih od gušenja veći od 40 i da su se na žrtvama videli tragovi proširenih zenica i pene na ustima. U izveštaju, međutim, govori se o mirisu koji podseća na hlor, što se ne poklapa sa pomenutim simptomima, obično povezanim sa gasom sarin.\nKaže se da je oko 500 ljudi zbrinuto usled gušenja ili drugih simptoma i dodaje da je većina medicinskih ustanova i hitne pomoći onesposobljena usled bombardovanja.\nPobunjenici tvrde da su snage sirijske vojske bacale bombe koje su sadržale otrovne hemikalije na civile u subotu, dok je Sirija nastavljala svoju ofanzivu na poslednji pobunjenički grad u Istočnoj Guti.\nSirijski državni mediji negiraju tvrdnje pobunjenika, dok trupe započinju napad na Dumu u blizini glavnog grada Damaska.\nSirijsko američko medicinsko društvo SAMS tvrdi da je bomba sa hlorom pogodila bolnicu u Dumi. Međutim, direktor Sirijske opservatorije za ljudska prava Rami Abdulrahmani kaže da ne može da potvrdi upotrebu hemijskog oružja.\nSAMS tvrdi da je 41 čovek ubijen i da je na stotine ranjenih.\nOpservatorija saopštava da je najmanje 80 ljudi ubijeno u Dumi u subotu, uključujući i 40 koji su se ugušili. Ali, kaže se da su gušenja posledice urušavanja skloništa punih ljudi.\nVideo koji su objavili Beli šlemovi pokazuje navodne žrtve, uključujući i decu u pelenama, koje dišu kroz maske sa kiseonikom u improvizovanim bolnicama.\nBorbe ovog vikenda usledile su nakon što su neke pobunjeničke grupe u Guti prihvatile ponudu sigurnog prolaza do pobunjeničkih oblasti severoistočno od Alepa.\nPrekid vatre okončan je u petak, kada su sirijske snage započele kopneni napad i vazdušne udare na Dumu.\nNa ovoj fotografiji koju je objavila sirijska državna agnecija SANA, vidi se čovek koji prima pomoć u bolnici u Damasku, Sirija, 7. aprila 2018. Državna televizija javlja da su borci Armije islama gađali nekoliko oblasti u Damasku minobacačkim granatama.\nDržavna televizija pokazala je u petak snimak uživo na kome se vidi dim koji se uzdiže iznad raznih delova Dume, najvećeg grada u Guti. Kaže se da snage Republikanske garde prodirdu u grad, u koji se sklonila pobunjenička grupa Džaiš al Islam.\nRusija je saopštila prošle nedelje da je Džaiš al Islam prihvatila sporazum o napuštanju Gute, koja udomljuje desetine hiljada ljudi. Međutim, evakuacija je zaustavljena usled izveštaja da su pobunjeničke grupe ostale podeljene po pitanju povlačenja.\nSirijska vlada saopštila je da je započela pregovore u nedelju sa pobunjeničkom grupom Džaiš al Islam, satima nakon navodnog hemijskog napada.\nNije bilo odgovora odmah od Džaiš al Islam, koja tvrdi da je vlada izvela hemijski napad.\nOvaj izveštaj Glasa Amerike pisan je uz dodatnu upotrebu izveštaja Asošijeted presa i Rojtersa.


LAZANSKI: NA OVOM MESTU ĆE POČETI RAT – Tramp mora hitno da ga objavi - Da li kreće i SVETSKI RAT | NetLineSystem.com\nLAZANSKI: NA OVOM MESTU ĆE POČETI RAT – Tramp mora hitno da ga objavi - Da li kreće i SVETSKI RAT\n19.05.2019 Sjedinjene Američke Države koncentrišu sve više vazduhoplovno-pomorskih efektiva u području Hormuza. Vašington povlači diplomate iz Iraka, američke sankcije zadaju sve više problema Iranu, Teheran je\nIzrael ima superiornu avijaciju koja može da doleti do Irana i izvrši udare po određenim ciljevima. Avioni F-15 i F-16 mogu da prođu kroz vazdušni prostor Jordana ili Iraka bez većih problema.\nJordan sigurno neće ometati izraelske avione, jer znaju kako bi to završilo, a Iračani skoro da i nemaju PVO. Izraelci mogu da koriste i vazdušni prostor Saudijske Arabije, Rijad ne želi da Iran postane regionalna sila koja još ima i atomsku bombu.\nAko su izraelski generali odlično obavešteni šta sve i gde od nuklearnih postrojenja imaju Iranci – a jesu, onda su moguću operaciju bombardovanja do sada sigurno i kompjuterski simulirali barem hiljadu puta. Naravno, nijedan ratni plan ne preživi u potpunosti i sudar sa realnošću, ali šta se dešava od momenta ulaska izraelskih aviona u vazdušni prostor Irana?\nPre svega, Izraelci sada ne mogu da računaju sa strateškim iznenađenjem, kao što su bili iznenađeni Iračani 1981. gađanjem Osiraka u operaciji „Vavilon” i Sirijci 2007. godine. Iranci se spremaju da dočekaju eventualni udar izraelske avijacije, ali je iranski sistem PVO daleko od tehnologije 21. veka.\nČak ni ruski PVO sistem S-300 tu ne može mnogo da pomogne, jer Ameri imaju S-300 već neko vreme na proučavanju. Izraelske grupe aviona imaće vazdušnu zaštitu koju će činiti lovci F-15 bez bombi GBU-28. U borbi sa F-15 nijedan iranski avion nema velikih šansi za uspeh.\nS druge strane, izraelska PVO raspolaže superiornim PVO sistemima američke i izraelske proizvodnje: „houk” poboljšane verzije, rakete „patriot”, projektili „erou” i najmodernijom mrežom radara za gledanje „iza horizonta”, sve locirano kod Hadere, Palmačima, Nevatima i Beršebe.\nEventualnom blokadom Hormuza Teheran bi samo pomogao SAD, pa i nekim zemljama Zaliva, da i one uđu u sukob. Ostaju još teroristički napadi „Hezbolaha”. I cene nafte.


Da li je Angela Merkel poručila Srbiji da nikad neće u EU? | Banjaluka.net\nDa li je Angela Merkel poručila Srbiji da nikad neće u EU?\nIzaslanici Evropskog parlamenta, najkraće rečeno, nisu mogli da nametnu ni svoj prvobitni predlog sporazuma koji je od ovog opozicionog bio neuporedivo manje zahtevan. Koliko je Evropskoj uniji i pojedinim najmoćnijim članicama stalo do mišljenja opozicije, najbolje je pokazala poseta nemačke kancelarke Angele Merkel. Za njih i nju je najvažniji Aleksandar Vučić, koji, kako reče kancelarka, „ne daje lažna obećanja, već pokušava da ih sprovede u delo i zato zahvaljujem na saradnji i ohrabrujem da se ide dalje ka pravnoj državi i pluralističkom društvu, a ekonomski uspesi da budu podsterk da je članstvo u EU cilj koji se isplati“. Postavljam javno pitanje da li su u ambasadi SR Nemačke znali da će na konferenciju za štampu kancelarke i predsednika biti pozvani samo novinari prorežimskih medija koji neće postavljati novinarska pitanja i da li je to njihov stav o slobodi medija u Srbiji.


VojvodinaCafe - Sečanj: Par roda se vratio u svoje novo gnezdo\nVest objavljena: 01.04.2019 13:04\nIz tog razloga, zrenjaninski ogranak preduzeća EPS-a je 5. novembra 2018. godine uklonio gnezdo u Ulici Maršala Tita, u seocetu Šurjan u opštini Sečanj.\nSkidanje gnezda nije prošlo neopaženo, te su stanovnici Šurjana ubrzo, preko Društva za zaštitu i proučavanje ptica Srbije reagovali i stanje prijavili Zavodu. Inspekcija zaštite životne sredine Pokrajinskog sekretarijata za urbanizam i zaštitu životne sredine takođe je brzo reagovala i u vanrednom nadzoru naložila postavljanje platforme za gnežđenje, koju je EPS i postavila, i to na novi betonski stub.\nRazultat nije izostao i rode su se pre desetak dana vratile i počele da nadograđuju svoje novo gnezdo na sigurnom mestu.\n"Nadamo se uspešnom i dugotrajnom gnežđenju ovog para, koji je dokaz da prirodi možemo pomoći pravovremenom zajedničkom i usaglašenom akcijom", navode u PZZP.


WPD i Golub Senić dobijaju vjetroelektranu na Brajićima – ProSrpski Portal\nInvesticija je procjenjena na 101 milion eura, a koncesionar zakupljuje zemljište od 235 hiljada kvadrata po cijeni od 2,5 eura godišnje\nKonzorcijum čine njemački WPD Europe i “Vjetroelektrana Budva” u kojoj 80 odsto vlasništva ima WPD Europe a 20 odsto Golub Senić.\nInvesticija je procjenjena na 101 milion eura, a koncesionar zakupljuje zemljište od 235 hiljada kvadrata po cijeni od 2,5 eura godišnje.\nVlada je zadužila Ministarstvo ekonomije da otpočne pregovore sa ponuđačem u cilju zaključivanja ugovora.\nGradnja bi mogla početi sredinom naredne godine.\nWPD je poznata njemačka kompanije koja se bavi izgradnjom i korišćenjem najčešće vjetro i solarnih elektrana. Golub Senić je prema podacima iz registra privrednih subjekata bio vlasnik ugašene firme “Held de Luxe”, kao i preduzeća “Automatik parking sistem Montenegro” čiji se račun nalazi u neprekidnoj blokadi već deset godina od 18. novembra 2009. zbog duga od 24 hiljade eura.\nBrajićima dobijaju Golub NA Senić vjetroelektranu WPD\nBivšim radnicima “Radoja Dakića” po 2.000 eura


Teretanama u RS od četvrtka dozvoljen rad, razmatra se povrtak u škole\nŠtab je donio Zaključak o organizovanju procesa rada javnih zdravstvenih ustanova za vrijeme trajanja vanredne situacije\nODRŽANA SJEDNICA Teretanama u RS od četvrtka dozvoljen rad, razmatra se povrtak u škole\nOdržana 79. sjednica Republičkog štaba za vanredne situacije u bh. entitetu RS\nRepublički štab za vanredne situacije održao je danas 79. sjednicu na kojoj je donio Zaključak kojim se na području bh. entiteta Republika Srpska (RS) od četvrtka, 8. aprila dopušta rad teretanama i sličnim objektima, kao i rad svim priređivačima igara na sreću, javlja Anadolija.\n- Republički štab danas je razmatrao i mogućnost da se od narednog ponedjeljka nastavi odvijanje odgojno-obrazovnog rada u prostorijama osnovnih škola, za učenike od 6. do 9. razreda osnovnih škola, kao i odvijanje odgojno-obrazovnog rada u prostorijama srednjih škola i visokoškolskih ustanova - navodi se u saopćenju objavljenom nakon sjednice Republičkog štaba za vanredne situacije.\nKako se dodaje, štab je donio Zaključak o organizovanju procesa rada javnih zdravstvenih ustanova za vrijeme trajanja vanredne situacije izazvane novim koronavirusom u RS-u. Zaključkom se uređuje organizovanje procesa rada i angažovanje lica zaposlenih u javnim zdravstvenim ustanovama RS, raspored radnog vremena, korištenje odmora između dva uzastopna radna dana, sedmičnog odmora i godišnjeg odmora za vrijeme trajanja vanredne situacije izazvane pandemijom.\nTOKOM PROŠLE SEDMICE\nZbog kršenja mjera u RS izrečene kazne u iznosu od 249.000 KM\n06.04.2021 u 11:04\nTrivić: Učenici u RS od narednog ponedjeljka u školskim klupama\nRepublika Srpska Nove mjere Štab za vanredne situacije


Beograd potvrdio: Na Kosovu su terorističke baze za napad na Srbe\nA. J. 13. oktobra 2018. 16:48\nNa KiM postoje strukture koje ozbiljno rade na stvaranju terorističkih baza sa ciljem izazivanja potresa u srpskim sredinama i šire, izjavio je danas pomoćnik direktora Kancelarije za KiM Petar Petković.\nKomentarišući to što su srpske službe otkrile da je teroristička grupa Albanaca sa KiM pod kontrolom DAEŠ-a planirala prošle godine da izvrši napade u Gračanici i Kosovskoj Mitrovici, Petković kaže da je od 1999. godine albanski narod na KiM verski radikalizovan i da o tome svedoči činjenica da se na KiM južno od Ibra od 1999. do danas izgradilo više od 900 džamija.\n„Dakle, reč je o scenariju koji je trebalo da podseća na onaj iz 17. marta 2004. godine“, rekao je Petković gostujući na „Pinku“.\nKazao je da Albanci na KiM planiraju da naredne nedelje uvrste u dnevni red kosovske skupštine u Prištini set zakona koji se odnose na formiranje tzv. vojske Kosova, ali ne pod tim nazivom.\nOni bi zadržali stari termin Bezbednosne snage Kosova, kako bi izbegli ustavne amandmane za koje im je prilikom glasanja potrebna i podrška Srpske liste, objasnio je Petković.\n„Šta će tamo vojska Kosova, kada tamo već postoji Kfor, osim da upada na sever i da se ponaša neprijateljski prema srpskom narodu. Ta vrsta provokacije (u kosovskoj skupštini) očekuje se sledeće nedelje i pokazuje da su Albanci nervozni i da pokušavaju na sve načine da izazovu neku rekaciju Srbije, kao što je bio nedavni upad na Gazivode“, rekao je Petković.\nUkazao je na to da je prema Rezoluciji UN 1244 i Kumanovskom sporazumu jedina oružana snaga na Kosovu i Metohiji Kfor.\nOn je naglasio da predsednik Srbije Aleksandar Vučić na odgovoran način vodi Srbiju, ali i da pokazuje koje su crvene linije države Srbije i poručuje da neće dozvoliti da se dese nova „Oluja“ ili 17. mart 2004.\nIstiče, takođe, da verska radikalizacija Albanaca na KiM samo pokazuje koliko je bila pogubna odluka mnogih zapadnih zemalja da priznaju Kosovo.\nPetković kaže da je do 1999. albansko društvo na KiM bilo sekularno i da je svoj nacionalni identitet zasnivalo na jeziku a ne na religiji, dok je sada radikalizovano u mnogim aspektima.\n„’Njujork tajms‘ je Kačanik proglasio za prestonicu vehabizma, dok je u izveštaju Stejt departmenta navedeno da je 400 Albanca sa KiM otišlo da ratuje na strani Islamske države u Siriji“.\nAlbanci već duže vreme pokušavaju da formiraju vojsku Kosova koja bi bila multietnička, odnosno u kojoj bi bili i Srbi, kako bi imali, navodi Petković, opravdanje prilikom napada na srpske sredine da nisu etnički motivisani.\nSrbi u okviru Srpske liste su jasno stavili do znanja da ne žele da učestvuju u formiranju vojske Kosova.\nPetković ističe da kosovski predsednik Hašim Tači često daje izjave oko KiM zbog unutrašnjih političkih poena, ali i zbog provokacije Srbije, kao i da se pozva se na predsednika Francuske Makrona „jer zna da mu je upravo Makron u smislu podrške slaba tačka“.\nKomentarišući Vučićevu ideju o razgraničenju na KiM, Petković kaže da je Vučić sam rekao da tako njegovo rešenje ne nailazi na podršku građana Srbije i da on kao predsednik zemlje poštuje volju građana.\nPetković dodaje da sada na KiM ima svega šest odsto Srba, dok ih je 1989. godine bilo 17 odsto i da treba da se zapitamo koliko će Srba biti za 15 godina.\n„Zbog toga se sada priprema posebna sednica Vlade Srbije na kojoj će biti usvojeni značajni programi za oporavak srpskih sredina na KiM, za izgradnju novih fabrika, bolnica, jačanje privrede, pre svega poljoprivrede. Sve to pokazuje da vodimo proaktivnu politiku“, naveo je Petković.\nPolitički analitičar Branko Radun je, takođe, rekao da na KiM ima dosta pripadnika DAEŠ-a koji su se borili u Siriji, možda i najviše srazmerno broju stanovnika, ali i iz Makedonije i Raške.\n„Tu se stvorio novi talas reislamizacije Albanaca. Tako, na primer, 1999. Albanci nisu napadali samo Srbe već i nealbansko stanovništvo i muslimane koji nisu Albanci. Sada se to menja, sada imaju aspiracije da preko islama asimiluju i bošnjačko stanovništvo u Crnoj Gori i Raškoj, kroz neku novu islamizaciju svog stanovništva“, kaže Radun.\nOn dodaje da na KiM ima puno ljudi koji se vratili sa ratišta u Siriji, gde su primili najradikalniju vrstu islama — vehabizam, prošli obuke i učestvovali u ratu.


Tanjug 29. januara 2020. 15:32\nBEOGRAD – U rakovičkom naselju Kneževac završeni su radovi na izgradnji fekalne i kišne kanalizacije u ulicama Mome Stanojlovića, 17. oktobar i Kneževačka, i na taj način je razdvojeno odvođenje otpadnih i atmosferskih voda u tom delu grada.\nZamenik gradonačelnika Beograda Goran Vesić rekao je danas u Kneževcu, gde je razgovarao sa građanima, da su po završetku radova 34 kuće priključene na kanalizaciju i da je ukupno izgrađeno oko kilometar fekalne i kišne kanalizacije.\nKako je dodao, u planu je nastavak izgradnje parking mesta, početak radova u Borskoj i ulici Pere Velimirovića.\nZavršetak radova u Bulevaru Patrijarha Pavla, zamenik gradonačelnika vidi kao jedan od najvažnijih projekata u Rakovici, koji predstavlja vezu sa centralnim delom grada.\nPrema njegovim rečima, ideja je da se do 2025. godine završe radovi na bulevaru, do okretnice broj tri u Kneževcu.\nKao širi plan za budućnost, Vesić navodi izgradnju kanalizacije u ulici Hajduk Veljkova u Rakovici, izgradnju parkinga u ulici Prvoboraca, izgradnju fiskulturne sale u OŠ „14. oktobar“, asfaltiranje ulica, kao i izgradnju malog parka u tom delu grada.\nJKP „Beogradski vodovod i kanalizacija“ na zahtev opštine Rakovica je izradio projektnu dokumentaciju za izgradnju kanalizacije u ulicama u toj opštini, a Direkcija za građevinsko zemljište i izgradnju Beograda je sprovela javnu nabavku za izvođenje radova.\nIzgradnja kanalizacije dovodi do zatvaranja postojećih septičkih jama za brojne porodične objekte.


Techland PC Dying Light 2 igra | ePonuda.com\nTechland PC Dying Light 2 igra cene\ncena 7.049,00 din\nod 2.562,00 din\nEPonuda nije internet prodavnica već Vam omogućava da brzo i lako nađete Techland PC Dying Light 2 igra po najjeftinijoj ceni. Naš cilj je da kupci budu što bolje informisani o ponudi Techland PC Dying Light 2 igra na tržištu Srbije. Vrlo lako nalazite željeni proizvod za kategoriju PC igrice cene, ne morate da lutate od sajta do sajta za Techland PC igrice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Techland PC Dying Light 2 igra sa PRODAVCEM. EPonuda ne može da garantuje potpunu tačnost specifikacije i slika za Techland PC Dying Light 2 igra. Pre kupovine, podatke za Techland PC Dying Light 2 igra proverite na sajtu PROIZVOĐAČA.


Ministri u posjeti ugroženim područjima - Klix.ba\nRepublika Srpska Ministri u posjeti ugroženim područjima\nMinistri u posjeti ugroženim područjima\n2.12.2010. u 17:58\nFoča (Foto: SRNA)\nMinistar rada i boračko-invalidske zaštite Republike Srpske /RS/ Rade Ristović, ministar uprave i lokalne samouprave Zoran Lipovac, ministar finansija Aleksandar Džombić posjetiće večeras poplavom ugrožena područja u opštinama Foča i Novo Goražde. Ristović, Lipovac i Džombić u Foči će razgovarati sa direktorom Republičke uprave civilne zaštie Milimirom Doderom, rekla je Srni šef Biroa Vlade za odnose sa javnošću Vera Sajić. Ministar poljoprivrede, šumarstva i vodoprivrede RS Radivoje Bratić večeras će posjetiti polavama ugrožena područja u opštini Bilića.\nMinistar trgovine i turizma Predrag Gluhaković večeras boravi u Bijeljini gdje će o stanju u ovoj opštini razgovarati sa načelnikom ove lokalne zajednice Mićom Mićićem i šefom opštinskog Odsjeka civilne zaštite Dragom Ristićem.\nVlada RS odobrila je danas 200.000 KM pomoći poplavljenim opštinama i formirala koordinaciono tijelo za praćenje situacije u područjima ugroženim poplavama, a najuogroženijim opštinama poslato je 1 000 paketa životnih namirnica.\nMinistarstvo uprave i lokalne samouprave RS iz granta za vanredne situacije izdvojilo 120.000 KM i još 80.000 maraka budžetskim realokacijama za pomoć ugroženim opštinama, od čega Novom Goraždu 100.000 KM i po 50.000 KM pomoći Foči i Bileći.\nPoplave su izazvale probleme u opštinama Novo Goražde, Bileća, Foča, Bijeljina i Trebinje.\nVlada je formirala koordinaciono tijelo u kojem su potpredsjednik Vlade RS Anton Kasipović, te ministri Slobodan Puhalac, Zoran Lipovac, Radivoje Bratić, Stanislav Čađo i Predrag Gluhaković i direktor Republičke uprave civilne zaštie Milimir Doder.\nPredsjedništvo BiH danas je donijelo odluku o angažovanju pripadnika, jedinica i resursa Oružanih snaga BiH za potrebe pružanja pomoći civilnim organima u opštinama ugroženim poplavama.\nprije 20h 20m 149\nprije 2h 24m 62\nprije 18h 18m 54\nprije 23h 49m 207\nprije 17h 44m 148


- Hypo Alpe Adria banka - Povoljni keš krediti u susret novogodišnjim praznicima - Banke:online/\nHypo Alpe Adria banka - Povoljni keš krediti u susret novogodišnjim praznicima //\n// 2011-12-15 11:49:02\nVredni pokloni očekuju sve klijente Hypo Alpe Adria banke koji podnesu zahtev za gotovinski, potrošački ili kredit za refinansiranje u dinarima, u periodu od 12. decembra 2011. do 31. januara 2012. godine.\nPored fiksne kamatne stope koja garantuje nepromenjeni iznos mesečnih rata tokom perioda otplate, građani koji se opredele za kredit u iznosu od 50 do 250 hiljada dinara dobiće na poklon MP4 plejer, uređaj na kome se može slušati muzika, ali i gledati video sadržaji. Uz kredite vrednosti od 250 do 500 hiljada dinara, Hypo Alpe Adria banka je pripremila na poklon digitalne foto aparate, dok će građani koji uzmu kredite u iznosu većem od 500 hiljada dinara, dobiti tablet računare – prenosive računare koji mogu da se koriste za surfovanje Internetom, gledanje filmova, slušanje muzike ili čitanje dokumenata.\n-Uoči novogodišnjih praznika i naglašenije potrošnje, građani se često odlučuju za keš kredite kako bi jednostavnije podmirili sve svoje finansijske potrebe. Zbog toga smo ove godine odlučili da pored povoljnijih uslova kreditiranja, nagradimo naše klijente atraktivnim poklonima koji će moći da koriste za lične potrebe ili da obraduju svoje najbliže tokom predstojećih praznika, istakao je Dušan Mihailović, direktor sektora poslovanja sa stanovništvom i privatnog bankarstva Hypo Alpe Adria banke.\nMinimalni iznos dinarskih keš kredita je 50 hiljada, a rokovi otplate kao i maksimalni iznosi se razlikuju. Za gotovinske kredite čiji je iznos do 500 hiljada dinara, rok otplate iznosi 72 meseca, za potrošačke čiji je iznosi do milion dinara, rok otplate je 60 meseci dok je u slučaju kredita za refinansiranje, koji su takođe do iznosa od milion dinara, rok otplate najduži i iznosi 84 meseca.\nTagovi: hypo_alpe-adria_banka banke krediti gotovinski_krediti potrosacki_krediti


Slijedi usvajanje agende za provođenje programa socio-ekonomskih mjera\nPredsjedavajući Savjeta ministara Zoran Tegeltija najavio je da će na prvoj sjednici biti usvojena agenda za sprovođenje programa socio-ekonomskih mjera za period 2019-2022. kao podrška vladama Republike Srpske i Federacije BiH, koje su te programe već usvojile i koje i jesu u njihovoj nadležnosti.\nTegeltija je rekao da novi Savjet ministara čeka pet ili šest prioritetnih obaveza - od zakona za osiguranje depozita, preko zakona o PDV-u, do nekih drugih mjera, dok su ostale obaveze većinom u nadležnosti entiteta.\nKada je riječ o eventualnoj promjeni stope PDV-a u BiH, predsjedavajući Savjeta ministara istakao je da je u BiH potreban konsenzus za sve, pa i za to.\n"Nikada nećemo predlagati ono o čemu nećemo postići saglasnost, pa ni o pitanju PDV-a", poručio je Tegeltija i podsjetio da je na ovo pitanje odgovarao i na sjednici Komisije za pripremu izbora Savjeta ministara.\nPrema njegovim riječima, u prijedlogu zakona o PDV-u koji se već duže nalazi u proceduri nema povećanja stope PDV-a.\n"Smatram da treba da otvorimo priču o direktnim i indirektnim porezima zajedno sa entitetima i procijenimo da li da napravimo određenu preraspodjelu između tih poreza", pojasnio je Tegeltija.\nOn smatra da se kombinacijom promjene direktnih i indirektnih poreza može stvoriti pretpostavka za fleksibilnije tržište rada koje će omogućiti rast plata, prije svega u privatnom sektoru, te obezbijediti dodatan nivo sredstava za funkcionisanje fondova socijalne sigurnosti u entitetima.\n"Ali, to je stvar punog konsenzusa jer u cijelom procesu moraju da učestvuju parlamenti entiteta, te Predstavnički i Dom naroda BiH", naveo je Tegeltija za BHT1.\nOn je istakao da Savjet ministara ima jasnu ulogu kada je riječ o ekonomiji, ali da je mnogo više mjera u nadležnosti entiteta.\n"Poruka koja mora otići iz Savjeta ministara jeste da nijedna reforma koju budu sprovodili entiteti neće biti zaustavljena zbog toga što neće biti realizovane mjere u Savjetu ministara. Neće se desiti da aranžamani sa međunarodnim finansijskim institucijama ne budu realizovani zato što nešto nije uradio Savjet ministara", poručio je Tegeltija.\nPrema Tegeltijinim riječima, jedinstven ekonomski prostor - cilj je svih i nema prepreka da se to definiše.\n"Osnovna pretpostavka jeste da se dođe do horizontalne harmonizacije što je moguće većeg broja propisa i to se radi zadnjih godina zajednički, prije svega zahvaljujući aktivnosti dva entitetska premijera", rekao je Tegeltija i izrazio očekivanje da će ta praksa biti nastavljena.\nGovoreći o nastavku puta BiH ka EU, on je podsjetio da je Savjet ministara usvojio akcioni plan sa oko 696 mjera za čije sprovođenje postoji puna saglasnost u BiH, ali da postoji određen broj za koje nije usaglašena nadležnost.\n"Očekujem da će putem mehanizma koordinacije biti riješen i taj dio pitanja i da ćemo pristupiti realizaciji tog našeg akcionog plana", dodao je Tegeltija, izrazivši žaljenje što je izgubljeno skoro osam mjeseci na utvrđivanju mjera za čije sprovođenje BiH ima na raspolaganju 12 mjeseci.\nOn je izrazio nadu da će BiH, uz punu posvećenost, do sredine iduće godine moći EU da predstavi kredibilan broj raznih aktivnosti i mjera na kojima radi.\nPredsjedavajući Savjeta ministara rekao je da je realno očekivati da u prvom kvartalu naredne godine bude usvojen budžet BiH za 2020. godinu, što bi ostavilo dovoljno prostora da do kraja godine bude realizovano sve što je njime planirano.\nPodsjećajući da princip privremenog finansiranja postoji samo na nivou zajedničkih institucija BiH i da institucije cijeli mandat mogu provesti u privremenom finansiranju, Tegeltija je upozorio da taj princip stvara mnoge probleme i ugrožava realizaciju brojnih projekata.\nOn je izrazio očekivanje da će Savjet ministara biti formiran do kraja godine, naglasivši da nije realno očekivati da će poslanici Predstavničkog doma Parlamentarne skupštine BiH potvrditi kandidate za ministre i njihove zamjenike na sjednici zakazanoj za srijedu, 18. decembar, već da će to biti pet ili sedam dana nakon tog datuma.\nGovoreći o kandidatima za Savjet ministara iz reda srpskog naroda, čija su imena poznata javnosti, Tegeltija je rekao da je SNSD izabrao odličnu ekipu ljudi koji mogu da rade u Savjetu ministara i da ga unaprijede, te da su oni dobili punu saglasnost stranke.\nOn je ponovio da su kandidati SNSD-a Staša Košarac i Vojin Mitrović predloženi za ministre spoljne trgovine i ekonomskih odnosa, odnosno komunikacija i transporta, a Mirko Okolić za zamjenika ministra odbrane.\nPrema njegovim riječima, kandidat Socijalističke partije Vladimir Mijatović predložen je za zamjenika ministra bezbjednosti, dok je kandidat Ujedinjene Srpske Siniša Ilić predložen za zamjenika ministra civilnih poslova.\nTegeltija je rekao da je danas uputio Centralnoj izbornoj komisiji /CIK/ i Agenciji za istrage i zaštitu /Sipa/ BiH na provjeru podatke koje su dostavili kandidati za ministre i zamjenike ministara iz reda srpskog i hrvatskog naroda, te dodao da to nije učinio za Draška Aćimovića, kojeg je DNS predložio za ministra za ljudska prava i izbjeglice.\n"Činjenica je da je DNS dostavio prijedlog svog kandidata za ministra iz reda ostalih, ali kandidat nije dostavio svoje podatke, zbog čega oni nisu poslati na provjeru", naveo je on dodavši da će podaci biti upućeni kada dobije i imena ministara iz reda bošnjačkog naroda.\nKada je riječ o kandidatima za Savjet ministara iz bošnjačkog naroda, Tegeltija je rekao da će nakon razgovora sa predsjednikom SDA Bakirom Izetbegovićem, razgovarati i sa predstavnicima SBB-a i DF-a, te da će se tada znati u kom roku se mogu očekivati imena koja predstavljaju bošnjačke političke partije.\nPredsjedavajući Savjeta ministara je najavio da je spreman da sjednice u cijelosti otvori za javnost, da budu dostupne svima i da svako vidi i čuje kako se razgovara.\n"Sjednice treba da budu mjesto gdje se donose odluke, a ne gdje se vodi politikantstvo", istakao je Tegeltija i dodao da će insistirati da materijali koji budu razmatrani na sjednicama budu dobro pripremljeni.\nTegelgija je rekao da je spreman da nakon svake sjednice Savjeta ministara budu održavane konferencije za novinare na kojima će jedan ili dva ministra predstaviti najvažnije razmatrane tačke.\n1617 glasova 44%\n2020 glasova 56%


Prirodni Orasi | Myprotein.rs\nOrasi su fantastični izvor omega-3 masnih kiselina (bez premca u orašastom svetu) i jedan od najefikasnijih oraha za podsticanje zdravlja srca. Orasi mogu pomoći u smanjenju lošeg holesterola (LDL), dok čuvaju nivo dobrog holesterola (HDL). Ovaj ukusni orah sadrži alfa-linolenske kiseline (ALA), omega-3 masne kiseline na biljnoj bazi, koje zapravo mogu da poništi neke od štetnih efekata visoko zasićene masti u ishrani.\nVisoki nivoi "zdravih masti", proteina i dijetetskih vlakana čine Orahe posebno hranljivom užinom i može biti veoma korisan kao deo ishrane za upravljanje težinom. Hranljiv sadržaj Orasa daje osjećaj da se poveća osećaj sitosti i pomažu da odgodite glad. Pored toga, orasi sadrže sjedinjen antioksidantsku 'elaginsku kiselinu " koja podržava imuni sistem te je dokazano da ima nekoliko antikancerogenih svojstva.\nZa alergene molimo pogledajte podebljana slova. Upakovane u objektu gde se rukuje kikirikijem i semenkama susama.


Samit CEI: Transportne veze u fokusu predsjedavanja Bjelorusije\nSkupu u Sarajevu prisustvuje i premijer Bjelorusije Andreij Kobyakov\nEvropske integracije u svjetlu izazova s kojim se trenutno suočava Evropa - migrantska kriza i prijetnje od različitih oblika ekstremizma, te infrastrukturna povezanost zemalja istočne i centralne Evrope - bile su glavne teme Samita predstavnika vlada 18 zemalja članica Centralnoevropske inicijative, koji je završen u utorak u Sarajevu.\nKako je saopšteno na Konferenciji za novinare, saobraćajna povezanost je ključ razvoja zemalja Centralne i Istočne Evrope, uključujući Zapadni Balkan, kako bi se ostvario uravnotežen razvoj na cijelom evropskom kontinentu.\nPremijer Bjelorusije Andrei Kobyakov je, preuzimajući predsjedavanje Centaralnoevropskom inicijativom, istakao da će fokus u radu biti upravo na otklanjanju uskih grla u postojećoj transportnoj mreži.\nPredsjedavajući Vijeća ministara BiH Denis Zvizdić je u obraćanju na Samitu podvukao sve veći jaz između Istoka i Zapada, te nejednakost u razvoju i životnom standardu zemalja centralne i istočne Evrope.\nSamit predstavnika vlada zemalja CEI organizuje Bosna i Hercegovina, koja trenutno predsjedava ovom regionalnom inicijativom.\n"CEI je jedna od organizacija koja konzistentno ulaže velike i produktivne napore da se postojeće razlike smanje", rekao je na Samitu Denis Zvizdić.\nTakođe je poručio da Evropi, više nego ikada, treba jača saradnja na međunarodnom nivou koja se zasniva na principima razumijevanja, solidarnosti i dijaloga.\nNa Samitu CEI Sporazum o saradnji su potpisali generalni sekretar CEI-a Giovanni Caracciolo di Vietri i direktor Međunarodna organizacija za migracije (IOM) za Evropu Pasquale Lupoli.\nDi Vietri je istakao je da su u CEI-ju ohrabreni potpisivanjem ovog sporazuma budući da IOM raspolaže značajnim iskustvom o pitanju migracija s kojim se mnoge članice CEI-a susreću.\nLupoli je podvukao da je migrantska kriza iz 2015. ukazala na potrebu saradnje jer "takve probleme nije moguće rješavati izgradnjom barijera već samo saradnjom i podjelom odgovornosti".\nLupoli je rekao da je uvjeren da će saradnja CEI-a i IOM-a biti korisna za države članice, a jednako tako i za migrantsku i izbjegličku populaciju.\nIako je Samit održan na nivou predsjednika vlada zemalja članica, na skupu u Sarajevu bio je prisutan samo jedan premijer i to Bjelorusije. Premijeri su svoj izostanak opravdali uglavnom obavezama koje se tiču unutrašnjih pitanja.\nIz Vijeća ministara BiH nisu iznenađeni tom činjenicom s obzirom na to da su i ranije članice CEI na samite u drugim državama uglavnom slale zamjenike ministara. Slično je bilo i prošle godine kada su na Samitu CEI u Italiji prisustvovala samo dva premijera.\nMeđu učesnicima skupa u Sarajevu bili su zamjenik ministra vanjskih poslova Italije Benedetto Della Vedova, zamjenik premijera Albanije Niko Peleshi, zamjenik ministra vanjskih poslova Austrije Michael Linhart, ministar pomorstva, prometa i infrastrukture Hrvatske Oleg Butković, zamjenik ministra vanjskih poslova Češke Republike Lukáš Kaucký, državni ministar za kulturu i naučnu diplomatiju Mađarske István Íjgyártó, nacionalni koordinator CEI-a iz Makedonije Jon Ivanovski, zamjenik ministra za ekonomsku politiku i finansijski sistem Crne Gore Milutin Simović, ministar infrastrukture i izgradnje Poljske Andrzey Adamczyk, zamjenica premijera i ministrica građevinarstva, prometa i infrastrukture u Vladi Srbije Zorana Mihajlović, ambasador Slovenije u BiH Iztok Grmek i drugi.\nBiH je punopravna članica CEI od jula 1992. godine, a u decembru prošle godine je od Makedonije preuzela predsjedavanje Parlamentarnom skupštinom Inicijative, dok će predsjedavanje od BiH u Sarajevu preuzeti Bjelorusija.


Rud Gulit - Blic Sport\nPOVRATAK ASA Gulit kandidat za selektora Holandije\nLegendarni vezni fudbaler Milana Rud Gulit kandidat je za selektora reprezentacije Holandije, objavio je "De Telegraf".\nOPROŠTAJ Gulit: Krojf je uneo holandski fudbal na kartu sveta\nBivši fudbaler PSV Ajndhovena i Milana Rud Gulit rekao je da je legendarni Johan Krojf uneo holandski fudbal na kartu sveta.\nGulit: Van Gal posle Svetskog prvenstva preuzima Totenhem\nSelektor fudbalske reprezentacije Holandije Luj Van Gal preuzeće Totenhema po završetku Svetskog prvenstva u Brazilu, rekao je legendarni igrač Milana Rud Gulit.\nGulit: Murinjo dolazi u Čelsi da osvoji Ligu šampiona\nLegendarni holandski fudbaler Rud Gulit rekao je da će glavni zadatak Portugalca Žoze Murinja po povratku na klupu Čelsija biti osvajanje Lige šampiona.\nGulit: Ljubomorni su na Ronalda, zato ga i kritikuju\nLegendarni holandski fudbaler Rud Gulit rekao je da je Kristijano Ronaldo fenomen i da ga mnogi krtikuju jer su ljubomorni na njegov dobar izgled.\nGulit: Šta čeka UEFA? Srbe treba žestoko kazniti za rasizam\nDešavanja sa baraž utakmice za odlazak na EP između mladih reprezentacija Srbije i Engleske, i posle pet dana su među glavnim fudbalskim temama u evropskim krugovima.\nGulit podržava napuštanje utakmice u slučaju rasizma\nLegendarni holandski fudbaler Rud Gulit rekeo je danas da se ne slaže sa predsednikom Evropske fudbalske federacije (UEFA) Mišelom Platinijem da tamnoputi fudbaler koji zbog rasističkih uvreda tokom Evropskog prvenstva napuste teren budu sankcionisani žutim kartonom.\nGulit: Konte bi mogao da izgubi i presađenu kosu\nBivši fudbaler Milana Rud Gulit rekao je da trener Juventusa Antonio Konte mora da se pazi da ponovo ne izgubi kosu, jer napeta sezona u italijanskom prvenstvu može da dovede do toga.\nGulit: Srbija ima sjajne igrače, ali nema tim\nLegendarni holandski fudbaler Rud Gulit izjavio je da je neprijatno iznenađen što se reprezentacija Srbije nije plasirala ni u baraž za Evropsko prvenstvo.\nTerek dao otkaz Gulitu i ponudio mu rad sa mladima\nFudbalski klub Terek iz Groznog doživeo je novi poraz u šampionatu Rusije, a posle 0:1 u duelu sa Amkarom uprava ovog čečenskog kluba održala je obećanje i uručila otkaz slavnom Holanđaninu Rudu Gulitu.\nGulit na korak od otkaza u Tereku\nUprava Terek Groznog poručila je treneru Rudu Gulitu preko saopštenja na zvaničnom sajtu da mu preti otkaz ako ne pobedi na gostovanju Amkaru iz Perma.\nGulit ignorisao bombe, preuzeo Terek iz Čečenije\nHolandski fudbalski trener Rud Gulit došao je u Čečeniju kako bi preuzeo Terek iz Groznog.\nRud Gulit u Čečeniji\nHolandski fudbalski trener Rud Gulit narednih 18 meseci predvodiće ekipu Tereka iz Groznog, saopštio je danas taj ruski klub.\nRud Gulit preuzima Australiju\nPosle stidljivih najava da bi Rud Gulit posle Svetskog prvenstva mogao da preuzme selekciju Australije, Holanđanin je potvrdio da ta mogućnost postoji.


Teroristi merkaju i srpski sajber prostor - Vesti - HSE Portal\nDramatično upozorenje it forenzičara na Šestoj konferencija "Ziteh" - zloupotrebe informacionih tehnologija i zaštita. Virus "stuhet", koji je zaustavio iranski nuklearni program, detektovan prošle godine i kod nas.\nU SISTEMIMA za daljinski nadzor i upravljanje velikog državnog sistema strateškog značaja, prošle godine, otkriven je i eliminisan opasan računarski virus "stuhet" i tako je zaustavljen ozbiljan napad na Srbiju.\nIsti virus "stuhet", koji su naši stručnjaci uklonili iz "automatike" strateškog sistema, ne tako davno zaustavio je razvoj Iranskog nuklearnog programa uzrokujući kvarove u hlađenju njihovih nuklearnih reaktora. Trenutno, na mesečnom nivou imamo nekoliko hiljada "pojava" koje se mogu tretirati kao hakerski napadi na sajt predsednika Srbije i ostale službene sajtove naših institucija.\nProšle godine zabeleženo je više hiljada pokušaja "skeniranja" računarskih sistema u institucijama naše države. Zato je Vlada Srbije, tačnije MUP, planirala da u 2016. poveća kapacitete Uprave za visokotehnološki kriminal za 300 odsto, što bi, kako se procenjuje, bio minimun potrebnih ljudskih resursa u ovoj upravi da bi se odgovorilo na rat sajber kriminala na ovom prostoru. - Sve ovo moglo se čuti zadnjeg dana prošle nedelje u Privrednoj komori Srbije na skupu ZITEH (Zloupotrebe informacionih tehnologija i zaštita), kojoj su prisustvovali stručnjaci iz Srbije, Hrvatske, BiH, Makedonije...\n- Sajber kriminal kod nas iz godine u godinu raste i pretnje iz tog domena su vrlo direktne - ukazuje Zoran Živković, predsednik Društva za informacionu bezbednost Srbije i ilustruje najakutnije sajber-neprilike sa kojima se susreće danas srpska virtuelna realnost. - Pomenuti virus "stuhet", koji je 2015. otklonjen iz strateškog resursa države, deluje tako što izaziva kvarove u sistemima za automatsko upravljanje (SCADA sistemi), koji onda mogu da izazovu eksplozije ili otkaz sistema upravljanja u elektranama, industrijskim postrojenjima, sistemima za kontrolu leta, daljinsko regulisanje saobraćaja. To praktično znači da se napadima u virtuelnom domenu ostvaruje fizička direktna pretnja i šteta sa nesagledivim posledicama.\nZoran Živković navodi i da je krajem prošle godine i tokom ove sve više napadnutih srpskih preduzeća i javnih ustanova tzv. ransomware virusom, koji "zaključava" važne podatke napadnute firme ili institucije, a za otključavanje podataka napadač traži novac ili, u suprotnom, bespovratno uništava podatke. Svi ti novi oblici kiber pretnji i ugrožavanja aktivni su i zabeleženi i na ovom prostoru u Srbiji i regionu i zato je konferencija ZITEH više nego dobrodošla i ona je most između naših i svetskih stručnjaka IT struke.\nKako objašnjava profesor Slobodan Petrović, srpski doajen u borbi sa sajber kriminalom sa Policijske akademije i prvi čovek ZITEH-a, cilj konferencije je da se steknu i razmene znanja o načinima i mogućnostima prepoznavanja, sprečavanja, dokazivanja, veštačenja i sankcionisanja zloupotreba u informaciono-komunikacionim tehnologijama. Takođe, namera je da se javnost upozna sa stečenim saznanjima i potencijalnim opasnostima od zloupotreba ove tehnologije.\n- U ovom poslu neophodna je sveobuhvatna saradnja više zemalja, obrada ogromne količine podataka i izuzetno složeni forenzički alati i metode - priča Petrović. Recimo, u akciji "Armagedon", tokom koje je otkrivena mreža pedofila u Srbiji, srpska policija ne bi uspela da nije tesno sarađivala sa više zemalja u Evropi i svetu uključujući i američki FBI.\n- Zamislite koliko je teško dokazati da je neka pedofilska fotografija napravljena baš pomoću kamere mobilnog telefona osumnjičenog za pedofiliju ukoliko je ista fotografija raširena putem interneta na mnoge računara i mobilne svuda u svetu. Zbog toga su istražiteljima i IT sudskim veštacima potrebni savremeni forenzički digitalni alati koji mogu nedvosmisleno da dokažu istorijat nastanka ili kretanja nekog sadržaja.\nU Srbiji danas ima oko stotinu IT sudskih veštaka i desetak forenzičara koji se bave veštačenjem i analizom sajber kriminala. Povećanje od 300 odosto u ljudskim resursima u Upravi za visokotehnološki kriminal MUP Srbije 2016. samo su jedan signal kolika opasnost preti.\nZNANjEM PROTIV ZLOUPOTREBE\nZNANjA PROFESOR Slobodan Petrović ukazuje da je moto konferencije "znanjem protiv zloupotrebe znanja".\n- Stvorena je nova generacija kriminalaca koji možda nemaju novac i položaj, ali zato imaju znanje - ukazuje Petrović. - Za ono za šta je nekada bila potrebna armija ljudi, sad je potrebno jedno dugme, ono što su nekada radili najumniji, sad može i jedan dvanaestogodišnjak sa računarom. U sajber prostor se danas pakuju sve društvene vrednosti, od materijalnih, novčanih...\n02. Mart 2016. // FTZ - Internet\nVAŠINGTON - Američko Ministarstvo odbrane objavilo je oglas za zapošljavanje stručnjaka za informacione tehnologije, koji će biti testirani tako što će im biti rečeno da hakuju Internet stranu tog Ministarstva. Taj potez ima za cilj pronalaženje i ispravljanje slabih tačaka u sistemu sajber bezbednosti...


Back PRIVREDA INSTITUCIJE OZZ „Srem“ Inđija: Da li je starijim zadrugama potreban drugačiji pristup\nponedeljak, 28 septembar 2020 19:30\nGodine 1946. u Inđiji je osnovana Seljačka radna zadruga „Udarnik”. Nekoliko puta menja ime da bi 22. januara 2003. bila registrovana kao Opšta Zemljoradnička zadruga „Srem”. Novog imena, ali sa starim problemima. Godine 2005. bila je pred stečajem, kada na njeno čelo, sa mesta rukovodioca zaštite bilja ratarske proizvodnje, dolazi dipl. agronom Ana Nebesni, i pokušava da na zakonskim osnovama uredi pravni položaj, tada 150 zaposlenih, i stvori ekonomski okvir za nastavak delovanja zadruge. Od planiranih tri-četiri meseca na čelu zadruge, gospođa Nebesni je ostala tri mandata i punih 15 godina, i dalje stvarajući povoljniju klimu za njeno poslovanje.\nSvojim najvećim ličnim uspehom smatra što je uspela da zadrugu sačuva od prodaje, bazirajući se na kontrolisanu proizvodnju, gde se moglo uticati ne samo na cene proizvoda, već i na vreme setve, žetve, i na razvoj nečeg novog.\nOZZ „Srem“ je vid složene zadruge, ne u smislu udruživanja, nego po tome što se bavi ratarskom, povrtarskom, stočarskom, u poslednje vreme sa ½ ha pod jagodama, i voćarskom proizvodnjom. Trenutno ima 44 zaposlenih, od toga 4 - 5 pred penzijom.\n- Jednu zadruga ne čini samo 44 zaposlenih, već je to frekvencija i do 150 ljudi. Sve te porodice s kojima radimo kooperaciju su vezane za nas, kao i sezonski radnici koji su nam uvek potrebni zbog povrtarstva, voćarstva, čak i u stočarstva. Smatram da je država jako dobro predvidela da zadruge sezonce mogu dnevno prijavljivati/odjavljivati, za dnevnicu od 1.500 dinara plus porez i da se snalazimo na ovaj način. Nove tehnologije omogućavaju smanjenje broja zaposlenih, ali sadnja, berba, još uvek trebaju radnu snagu - objasnila je gospođa Nebesni.\nOsnovna delatnost zadruge je primarna poljoprivredna proizvodnja, proizvodnja osnovnih ratarskih kultura: pšenice, kukuruza, suncokreta, ječma, soje i šećerne repe. Zadruga je poznata i po stočarskoj proizvodnji. Sa 350 umatičenih grla ovaca rase Virtemberg zadruga ostvaruje određene subvencije, koje su ove godine, verovano zbog epidemiološke situacije, neisplaćene.\nZadruga poseduje sušaru i pruža usluge iz domena skladištenja žitarica i kukuruza pod izuzetno povoljnim uslovima. Svojim kooperantima obezbeđuje kompletan repromaterijal: mineralna đubriva, semena i sredstva za zaštitu bilja. Zadruga poseduje dosta kvalitetnu mehanizaciju i orijentisana je na pružanje usluga, po čemu je postala prepoznatljiva. Zadruga takođe, svojim kooperantima, obezbeđuje garantovan otkup poljoprivrednih proizvoda.\n- Iako je Zakon o zadrugama donet 2016. OZZ „Srem“ još uvek je u procesu dokazivanja svoje imovine. To nas dovodi u veliki problem zbog kojeg ne možemo podići kredite i sve što radimo je na bazi kratkoročnih pozajmica. Jedinu pozajmicu od 70% učešća države, dobili smo od Ministarstva za regionalni razvoj, za podizanje sedam plastenika, sami smo podigli tri - istakla je direktorica, koja je lično zadovoljna urađenim, međutim, smatra da to nije dovoljno cenjeno, posebno u maloj sredini. Kaže i da nema nijednu primedbu na saradnju sa Zadružnim savezom Vojvodine, koji je imao velikog udela u donošenju Zakona o zadrugama.


Miroslav Radović opet strelac\nSrpski fudbaler Miroslav Radović nastavio je sa odličnim igrama u dresu Olimpije na gostovanju Krki u Novom Mestu u okviru 27. kola slovenačkog prvenstva.\nRadović je bio jedan od najzaslužnijih za trijumf Ljubljančana, pošto je njegovim golom vodeći tim prvenstva došao do vođstva.\nIskusni napadač je bio strelac u 21. minutu, a pobedu gostiju potvrdio je Blesing Eleke na isteku prvog sata igre.\nRadoviću je pogodak u Novom Mestu bio treći za Olimpiju u šampionatu, pošto je u Ljubljanu stigao u februaru i zanimljivo sva tri puta "zmajčeki" su stizali do pobede. Preostale dve utakmice koje je igrao, završene su bez golova.\nOlimpija posle 17. pobede ove sezone na čelu slovenačkog šampionata ima 57 bodova, sedam više od Maribora, koji ima utakmicu manje.\nNaredna utakmica fudbalere Olimpije čeka u sredu, kada gostuju Gorici u Novoj Gorici.


Svjedok: "Oficiri u vojsci RS su plaćani iz Beograda" - Klix.ba\nSuđenje Momčilu Perišiću\nSvjedok: "Oficiri u vojsci RS su plaćani iz Beograda"\n8.3.2010. u 18:44\nOficiri u armijama Republike Srpske i Republike Srpske Krajine dobijali su platu iz SRJ, ali su bili pod komandom tih vojski, tvrdi svjedok na suđenju Momčilu Perišiću, prenosi srbijanski B92.\nGeneral Perišić, koji je 1993-98. bio načelnik Generalštaba Vojske Jugoslavije, optužen je pred Haškim tribunalom za pomaganje i podržavanje zločina nad nesrbima u Sarajevu, Zagrebu i Srebrenici od 1993. do 1995. godine, koje su počinile snage Vojske Republike Srpske (VRS) i Srpske Vojske Krajine (SVK). Po optužnici, Vojska Jugoslavije, Vojska Republike Srpske i Srpska Vojska Krajine bile su jedna armija pod kontrolom generala Perišića.\nSvjedok odbrane Stamenko Nikolić, koji je u to vrijeme bio načelnik Uprave za sistemska i statusna pitanja u Saveznom ministarstvu odbrane, izjavio je da su oficiri Vojske Jugoslaviije, porijeklom iz BiH ili Hrvatske, bili upućivani na službu u vojske Republike Srpske i Republike Srpske Krajine posredstvom posebnih kadrovskih centara formiranih u Generalštabu Vojske Jugoslavije, po naređenju tadašnjeg predsjednika SRJ i Vrhovnog vijeća odbrane Zorana Lilića.\nOsim tih oficira, prema riječima svjedoka, na službu u VRS i SVK odlazili su i dobrovoljci.\nNikolić je posvjedočio da su ti oficiri preko 30. i 40. kadrovskog centra GŠ VJ dobijali platu i ostvarivali "statusna prava", poput socijalnog, zdravstvenog i stambenog osiguranja, koja su prethodno stekli službom u VJ.\n"Pripadnici VRS i SVK mogli su ostvarivati ista statusna prava kao i oficiri VJ", rekao je svjedok.\nOficiri su, po Nikolićevim riječima, odlaskom na službu u vojske bosanskih i krajiških Srba "izašli iz lanca komandovanja VJ, a ušli u komandni lanac VRS i SVK i tamo su raspoređivani na dužnosti, na šta VJ nije imala uticaj", prenosi B92.\nU maju 1995., prema podacima tih kadrovskih centara, na službi u VRS bilo je 2.276 oficira, među kojima i 12 generala, a u SVK 925 oficira, uključujući i četiri generala.\nDok ga je unakrsno ispitivao tužilac Barni Tomas, penzionisani general Nikolić je potvrdio da je Savezno ministarstvo odbrane prije formiranja kadrovskih centara ocijenilo da za njihovo ustanovljenje "ne postoji zakonska osnova".\nPodaci o oficirima upućivanim u VRS i SVK držani su u tajnosti, kazao je svedok, ali je negirao tvrdnju tužioca da su prema onima koji bi odbili da odu ili bi se sami vraćali bile preduzimane represivne mere.\nKao dokaz da su ti oficiri bili odvojeni od VJ, Nikolić je tokom svjedočenja naveo i to da su u jesen 1994. njima bile obustavljene plate, nakon što su vlasti u Beogradu uvele sankcije Republici Srpskoj zbog odbijanja Vens-Ovenovog mirovnog plana.\nSvjedok je, međutim, potvrdio da su isplate bile obnovljene zbog ugroženosti porodica oficira, pošto mu je tužilac Tomas predočio dokument kojim je to od Generalštaba VJ zatrazio tadašnji komandant VRS Ratko Mladić.\nNikolić je precizirao da je 40. kadrovski centar GŠ VJ prestao da postoji krajem 1995., posle hrvatske operacije Oluja i kraha RSK, a da je 30. kadrovski centar, preko kojeg su oficiri upućivani u VRS, u martu 2001. ukinuo tadašnji predsednik SRJ Vojislav Koštunica.\nArmanijev hotel u Burj Khalifi još nije ni blizu završetka\n08.03.2010. u 19:00\nICC predstavio projekt svog sjedišta vrijedan 100 miliona eura\n08.03.2010. u 18:00


Privredna komora Srbije (PKS) uputila je Vladi Republike Srbije predloge mera ekonomske politike, a među njima je osnivanje garantnog fonda koji bi davao povoljne kredite privredi i produženje rokova za plaćanje računa za struju i gas za privrednike za 30 dana.\nPKS je predložio da svi radnici za čijim angažovanjem u uslovima vanrednog stanja ne postoji potreba, dobiju minimalnu zaradu od oko 30.000 dinara, a da država privrednicima odobri olakšice za plaćanje poreza na zarade i pripadajućih doprinosa.\nKao prioritetna mera, istaknuto je osnivanje fonda koji bi pre svega, mikro, malim i srednjim preduzećima omogućio pristup povoljnim kreditima.\n"Predlažemo da se privrednim subjektima produže rokovi plaćanja ka javnim preduzećima Srbijagas i Elektroprivreda i drugima koji pružaju javno-komunalne usluge za mesec dana, na već ugovoreni datum dospeća obaveza", zatražili su iz PKS.\nU Privrednoj komori apeluju na Vladu da razmotri mogućnost da za najugroženije delatnosti, pre svega turizam, ugostiteljstvo i putnički saobraćaj, u potpunosti preuzme na sebe trošak zarada zaposlenih za čijim radom neće postojati potreba tokom vanrednog stanja i u periodu od 90 dana od njegovog ukidanja.\nJedna od preporuka je i da Republički fonda za zdravstveno osiguranje finansira naknadu zarade svih zaposlenih koji budu na bolovanju zbog virusa korona, kako usled karantina, tako i zbog bolničkog lečenja.\nIzvor: Vebsajt Blic, 24.03.2020.


POČETNA NACIONALNE VESTI Mihajlović: Više nema jeftine energije, struja treba da poskupi\nZorana Mihajlović je na konferenciji “Energetika i Balkan: tranzicija ka obnovljivim izvorima i poboljšanje energetskih veza” naglasila da postoje tri razloga za poskupljenje struje.\n“Treći razlog je katastrofalno upravljanje Elektroprivredom Srbije, kakvo je postojalo u prethodnih šest godina, ali suština nije u tome. Suština je da EPS iz ove teške krize mora da izađe na nogama, a ne na kolenima, i da svi zajedno – država, privreda i građani – pomognemo da EPS opstane”, rekla je Mihajlovićeva.\n“Krajnje je vreme da štedimo i pazimo na potrošnju energije jer je pred nama teška zima”, poručila je ministarka Mihajlović.\nNa pitanje koliko građana će, u skladu sa Uredbom, moći da dobiju status zaštićenog kupca i plaćaju povoljniju cenu, odgovorila je da su kriterijumi prošireni, i da se trenutno procenjuje da bi oko 10.000 domćinstava moglo da koristi struju u skladu sa Uredbom o energetski ugroženom kupcu.\n“Kada je u pitanju gas, to je oko 1.500 domaćinstava i oko 50.000 domaćinstava kada je reč o toplotnoj energiji”, rekla je Mihajlovićeva i naglasila da je sve pripremljeno kako bi se pomoglo onima koji ne mogu da plate.\nPrema njenim rečima, trenutno ima dovoljno energenata i da nije problem nabavka, već kakav će biti dalji razvoj situacija.\nNa pitanje o eventualnoj promeni vlasništva u kompaniji NIS, Mihajlovićeva je odgovorila da će “Srbija uraditi sve što treba da se uradi” u smislu očuvanja energetske bezbednosti, ali da nije bilo razgovora o tome.\n“Srbija 90 odsto potreba pokriva ruskim gasom”\n“Verujem da ćemo biti spremni da ne uvozimo ni procenat struje, ali to ne možemo da postignemo sa gasom. Od sledeće godine će situacija biti drugačija, pošto se završava interkonekcija (sa Bugarskom), ali ono o čemu se sada razmišlja je punjenje Banatskog dvora i zakup slobodnih kapaciteta u gasnim skladištima u okolini, uključujući i Bulgargastrans”, rekla je Mihajlovićeva.\nOna je upozorila da je bugarsko skladište na Turskom toku i da je pitanje da li će biti gasa.\n“Dakle, svaki dan je izazov za celu Evropu, pa i za Srbiju”, naglasila je Mihajlovićeva.\nPRETHODNI ČLANAKVučić obišao punionicu gazirane vode u Neresnici\nSLEDEĆI ČLANAKPolicija prilikom kontrole saobraćaja pronašla 18 paketića sa kokainom


Predsednik Vučić sa ambasadorima Britanije, Emirata i Nemačke | Srbija | Vesti\nPredsednik Vučić sa ambasadorima Britanije, Emirata i Nemačke\nPANČEVO, 22. avgust 2017. (TV Pančevo) – Predsednik Srbije Aleksandar Vučić sastao se sa ambasadorima Nemačke, Velike Britanije i Ujedinjenih Arapskih Emirata.\nPredsednik Srbije Aleksandar Vučić sastao se sa ambasadorom Ujedinjenih Arapskih Emirata Džumom Rašidom Sejfom Zajedom el Daherijem, sa kojim je razgovarao o zajedničkim projektima Srbije i UAE.\nAmbasador el Daheri uručio je predsedniku Vučiću pismo princa prestolonaslednika Abu Dabija šeika Muhameda bin Zajeda el Nahjana i naglasio da će tokom svog mandata u Srbiji raditi na daljem unapređenju odnosa dveju zemalja, saopštila je Služba za saradnju sa medijima predsednika Srbije.\nOn je izrazio posebno zadovoljstvo napretkom projekta "Beograd na vodi", koji je postao simbol Beograda.\nPredsednik Vučić naglasio je da je ponosan na zajedničke projekte koji se uspešno realizuju ne samo u Beogradu, nego i u drugim gradovima Srbije. On je posetu princa prestolonaslednika Abu Dabija šeika Muhameda bin Zajeda Beogradu, u junu ove godine, ocenio kao veoma važnu za razvoj bilateralnih odnosa, navedeno je u saopštenju.\nPredsednik Aleksandar Vučić razgovarao je i sa nemačkim ambasadorom Akselom Ditmanom o više pitanja, uključujući i unutrašnji dijalog o Kosovu, a nemački diplomata je tom prilikom ocenio da je poziv na dijalog ozbiljan i odgovoran potez.\nVučić i Ditman su razgovarali i o nastavku razgovora sa Prištinom, vladavini prava, uspostavljanju institucija i njihovom boljem radu i evropskom putu Srbije. Predsednik je istakao važnost unutrašnjeg dijaloga o Kosovu, kao i nastavku dijaloga sa Prištinom u cilju uspostavljanja dugoročnog mira u regionu.\n"Ukoliko uspemo da uspostavimo bolje srpsko-albanske odnose, ovaj region imaće bolju budućnost", rekao je Vučić.\nPredsednik Vučić sastao se i sa britanskim ambasadorom Denisom Kifom, koji je istakao da njegova zemlja želi da ima pozitivnu ulogu u regionu i najavio skori dolazak britanskih zvaničnika.\nDenis Kif je rekao da se očekuje dolazak stalnog podsekretara Ministarstva spoljnih poslova Velike Britanije i dve britanske parlamentarne delegacije.\nVučić i Kif su razgovarali o bilateralnim i regionalnim pitanjima, kao i o pripremama za predstojeći Samit o Zapadnom Balkanu, čiji će domaćin naredne godine biti Velika Britanija.\nPredsednik Vučić je naglasio da je Velika Britanija za Srbiju veoma važna zbog zajedničkih interesa u budućnosti i značajne pomoći i podrške koju Britanija pruža Srbiji.\nVučić je izrazio zadovoljstvo fiskalnom konsolidacijom i suficitom u budžetu, jer je to rezultat teških mera koje su sprovedene u prethodnom periodu. Dvojica sagovornika su ocenili da je stanje srpske ekonomije zadovoljavajuće, uprkos problemima koji su nastali nakon elementarnih nepogoda.


ZAVRŠENA JAVNA RASPRAVA O RADNOJ VERZIJI ZAKONA O POSREDOVANJU U REŠAVANJU SPOROVA: DOBROVOLJNO REšAVANJE SPOROVA DOPRINOSI RASTEREćENJU SUDOVA\nDržavni sekretar Ministarstva pravde i državne uprave Vlade Republike Srbije Danilo Nikolić istakao je da je medijacija odavno poznata u pravu evropskih zemalja kao efikasno sredstvo za rešavanje sporova bez angažovanja skupog i glomaznog državnog pravosudnog sistema.\nNikolić je na otvaranju javne rasprave o Radnoj verziji Zakona o posredovanju u rešavanju sporova u Apelacionom sudu u Beogradu istakao da je medijacija u pravni sistem Srbije uvedena dosta kasno - 2004. godine, ali i da uprkos podršci nadležnih organa i međunarodnih institucija nije zaživela, niti dala očekivane rezultate.\nOn je, takođe, podsetio na to da je jedan od prioriteta nove Strategije za reformu pravosuđa i akcionog plana za njeno sprovođenje i rešavanje zaostalih predmeta.\nPri izradi radne verzije zakona u potpunosti su ispoštovani standardi predviđeni relevantnim međunarodnim aktima, naglasio je državni sekretar i dodao da je u pitanju moderan, sažet, precizan i evropski orijentisan zakon.\nČlanovi radne grupe, kako je objasnio, identifikovali su ključne nedostatke važaćeg zakona, a u predlog novog zakona unete su značajne izmene.\nPrema njegovim rečima, sporazum o rešavanju spora putem posredovanja imaće snagu izvršne isprave, uvode se tarifa o nagradama i naknadama posrednika u postupku, sistem za izdavanje dozvole za posredovanje od strane Ministarstva pravde, Registar posrednika, kao i formiranje Komisije za oduzimanje dozvole za rad.\nSmatramo da će biti pružena stvarna šansa da posredovanje kao način rešavanja spora postane jedan od instrumenata na raspolaganju u okviru pravosudnog sistema koji će u budućnosti moći da postane konkurentan sudskom postupku, zaključio je Nikolić.\nIzvor: Press služba Vlade Republike Srbije, 16.9.2013.


NEVIĐENI SPEKTAKL Boban Marković sa Leskovčanima zapalio Budimpeštu (FOTO, VIDEO) - juGmedia\nNEVIĐENI SPEKTAKL Boban Marković sa Leskovčanima zapalio Budimpeštu (FOTO, VIDEO)\nPrva truba Srbije, Boban Marković je poželeo da svira sa džez muzičarima i u tome mu je pomogao Leskovčanin Vladica Vasić, inače profesor trube u vranjskoj muzičkoj školi, koji je oko sebe okupio najtalentovanije muzičare iz Leskovca sa kojima su odsvirali koncert za pamćenje u glavnom gradu Mađarske.\nOko pet hiljada ljudi u prepunoj BAK Areni u Budimpešti uživalo je prošle srede, 28. novembra, u izvedbi najlepših romskih, srpskih i makedonskih pesama u modernim aranžmanima.\nLeskovčani, među kojima su i profesor violine Boban Stojiljković, kao i majstor buzukija Ivan Stojanović, odsvirali su nekoliko numera iz filma „Zavet“ Emira Kusturice, dok je „zlatni slavuj“ grada na Veternici, Milena Jovanović, otpevala jednu duetsku narodnu pesmu iz Makedonije sa Bobanom Markovićem, a zatim dovela do usijanja celu arenu zapevavši pesmu „Erdelezi“.\n„Boban je imao odavno želju da napravi ovakav koncert i zamolio me da mu nađem vrhunske muzičare. I ja sam zaista okupio takvu ekipu, ljude iz mog grada, prijatelje sa kojima se i privatno družim i sviram i napravili smo zaista nešto posebno“, kaže za juGmediu Vladica Vasić, još uvek sređujući utiske sa ovog koncerta.\nNa ovom koncertu se, kaže neće stati. Boban Marković kreće sa Leskovčanima na veliku evropsku turneju, a nova destinacija je Brisel.\nFotografije iz privatne arhive muzičara\nPopodnevni pregled kod lekara u državnim zdravstvenim ustanovama će se plaćati\nUhapšen mladić koji je pokušao sekirom da ubije starca na niškoj pijaci\nBELA PALANKA - Predsednik opštine Goran Milković dodelio je danas nagrade najboljim učenicima i studentima za ovu školsku godinu. (više…)\nTreći festival sira i kačkavalja u Pirotu biće organizovan 1. septembra na prostoru srednjovekovne tvrđave Momčilov grad u donjem gradu, na kojem će učestvovati dvadesetak izlagača iz Pirota i Pirotskog okruga. (više…)\n“Slana tajna“ Biljane Živković\nSredinom januara nemačka humanitarna organizacija HELP dodelila je 25 grantova u Pirotu za pokretanje malog biznisa, a jedna od podržanih korisnica je Biljana Živković koja je pokrenula proizvodnju slanog peciva u svojoj radionici koju je nazvala ''Slana…\nNaprednjaci uklanjaju Vučićeve plakate izlepljene po gradu\nAktivisti Gradskog odbora Srpske napredne stranke danas su krenuli sa uklanjanjem političkih plakata širom grada. (više…)\n02.12.2018. u 17:52